Ọwọ ti tẹ Hassan lẹyin oṣu mẹta gbako to dana sun iyawo ẹ n'ipinlẹ Ogun

Pakopako ni baale ile, ẹni ọdun mẹrindinlaadọta kan, Hassan Azeez n wo nigba tọwọ ọlọpaa ipinlẹ Ogun tẹ ẹ lori ẹsun ipinnu lati ṣeku paayan, ẹni to tun jẹ iyawo ẹ. Wọn ni Ọlọrun atijọ lo n pẹ ko to mu aṣebi, ṣugbọn Ọlọrun asiko yii kii pẹ rara ko to f'oju aṣebi han. Bẹẹ si ni ọrọ Yoruba kan to sọ pe 'ọjọ gbogbo ni t'ole, ọjọ kan ṣoṣo bayii ni t'olohun' lo lọ nibamu pẹlu bọwọ ṣe tẹ Hassan. Hassan la gbọ pe o dana sun iyawo ẹ pẹlu epo bẹntiroolu ati iṣana lọjọ kejilelogun, oṣu kẹwaa, ọdun 2022, to si ṣe bẹẹ na papa bora.Ẹsun ti wọn ni Hassan fi kan iyawo ẹ ni pe ko tete dana ounjẹ fun un, to si fibinu da bẹntiroolu sii lara, ko to di pe o ṣana sii. Nigba to rii pe iyawo oun yoo gbabẹ sọda sọrun alakeji, lo ba na papa bora.Awọn araadugbo la gbọ pe wọn ranṣẹ s'awọn obi obinrin naa, ti wọn si sare gbe e lọ si ọsibitu kan niluu Ibadan, ipinlẹ Ọyọ lati doola ẹmi ẹ.Ilu kan ti wọn n pe ni Ibogun ni iṣẹlẹ ọhun ti waye.Nigba tọwọ palaba Hassan maa segi, ọjọ kejilelogun, oṣu kinni, ọdun yii, iyẹn ọjọ to pe oṣu mẹta gbako lọwọ tẹ ẹ, to si pada jẹwọ pe ilẹ olominira Bẹnin loun salọ nigba ti iṣẹlẹ ọhun waye, lai mọ pe ọwọ yoo pada tun tẹ oun.Abimbọla Oyeyẹmi to jẹ agbẹnusọ f'awọn ọlọpaa nigba to n fidi iroyin naa mulẹ, o sọ pe ọmọ kan ṣoṣo pere ni obinrin naa bi fun Hassan, to si maa n tori rẹ fi iya jẹ ẹ.Bẹẹ lo sọ pe baba obinrin naa lo lọ fi ọrọ ọhun to awọn ọlọpaa leti, ko to di pe ọwo tẹ ẹ. Bẹẹ lo sọ pe Hassan ti wa nibi to ti n ṣalaye ohun to ri lọbẹ to fi waaru ọwọ. Siwaju sii lo fi ye wa pe nigba ti Hassan n sọrọ, o loun sọ fun iyawo oun lati ba oun dana ounjẹ, ṣugbọn kaka ko dahun, niṣe lo n fi oun fọ aṣọ, eyi lo bi oun ninu, toun ṣe fibinu da bẹntiroolu lee lori, toun si ṣana sii. O wa ni iṣẹ eṣu pọmbele ni, ki awọn ọlọpaa foju aanu wo oun.


Nnkan de! Awọn agbebọn yawọ kootu, ni wọn ba yinbọn pa adajọ

Iyalẹnu gbaa lọrọ awọn agbebọn kan tẹnikẹni ko tii mọ titi di asiko ti a pari akojọpọ iroyin yii, ti wọn sọ pe wọn yinbọn pa adajọ ile ẹjọ kọkọkọkọ kan. Ọjọbọ, Tọsidee, ọsẹ yii la gbọ pe awọn agbebọn naa yawọ kootu yii to wa n'ijọba ibilẹ Oguta, ipinẹ Imo, ti wọn si pa alaga ile ẹjọ naa, Onidajọ Nnaemeka Ugboma. Asiko ti wọn sọ pe igbẹjọ n lọ lọwọ ni iṣẹlẹ ọhun waye, eyi to mu ki kootu ọjọ naa fori ṣanpọn, nitori pe loju ẹsẹ lawọn eeyan ti juba ehoro lati doola ẹmi ara wọn.Lara awọn to fi iṣẹlẹ ọhun to wa leti sọ pe ọlọmọ ko mọ ọmọ naa, nigba ti ikọlu ọhun waye, ti a si gbọ pe iwadii awọn ọlọpaa ti bẹrẹ lẹkunrẹrẹ.


Nitori ẹsun ipaniyan, Adajọ ni ki wọn lọ yẹgi fun ọlọpaa 'SARS' meji

Ile ẹjọ giga to wa nipinlẹ Port Harcourt ti paṣẹ pe ki wọn lọ yẹgi fun awọn ọlọpaa ẹṣin-o-kọku, iyẹn Special Anti Robbery Squad, ti ọpọ awọn eeyan mọ si SARS  tẹlẹ meji kan, titi ẹmi yoo fi bọ lara wọn. Bo tilẹ jẹ pe ọlọpaa SARS ti wọn ti wọgile naa marun-un ni wọn n jẹjọ lọwọ lori ẹsun ipaniyan, idigunjale ati ilọnilọwọ gba, ṣugbọn ti meji ti ku ninu wọn. Magus Awuri ati Shedrack Ibibo lawọn mejeeji ti Onidajọ M.O Opara paṣẹ yiyẹgi fun wọn. Awọn marun-un ti a gbọ pe wọn fẹsun kan naa ni Shedrack Ibibo, ASP Samuel Chigbu, Magus Awuri, Olisa Emeka ati Ogoligo, lori ẹsun wi pe wọn pa Michael Igwe ati Michael Akor lakoko ti wọn wa lahaamọ wọn. Ẹsun ti wọn fi kan awọn mejeeji ni pe wọn ji kaadi ipe [recharge cards] lọdun 2015 n'ijọba ibilẹ Oyigbo, ipinlẹ Port Harcourt. A gbọ pe bi ẹjọ naa ṣe n lọ lọwọ ni kootu, ni Ogoligo ati ASP Samuel Chigbu ku s'ọgba ẹwọn ti wọn ko wọn si.


Awọn marun-un ti a gbọ pe wọn fẹsun kan naa ni Shedrack Ibibo, ASP Samuel Chigbu, Magus Awuri, Olisa Emeka ati Ogoligo, lori ẹsun wi pe wọn pa Michael Igwe ati Michael Akor lakoko ti wọn wa lahaamọ wọn. Ẹsun ti wọn fi kan awọn mejeeji ni pe wọn ji kaadi ipe [recharge cards] lọdun 2015 n'ijọba ibilẹ Oyigbo, ipinlẹ Port Harcourt. A gbọ pe bi ẹjọ naa ṣe n lọ lọwọ ni kootu, ni Ogoligo ati ASP Samuel Chigbu ku s'ọgba ẹwọn ti wọn ko wọn si. Eyi lo mu ki Shedrack Ibibo, Olisa Emeka ati Magus Awuri tẹsiwaju ninu ẹjọ ẹsun ti wọn fi kan wọn. Nigba ti Onidajọ M.O Opara, da ẹjọ iku fun Magus Awuri ati Shedrack Ibibo, Onidajọ naa tun da Olisa Emeka lare wi pe ko mọ nnkankan nipa ẹsun ti wọn fi kan an.


Eyi lo mu ki Shedrack Ibibo, Olisa Emeka ati Magus Awuri tẹsiwaju ninu ẹjọ ẹsun ti wọn fi kan wọn. Nigba ti Onidajọ M.O Opara, da ẹjọ iku fun Magus Awuri ati Shedrack Ibibo, Onidajọ naa tun da Olisa Emeka lare wi pe ko mọ nnkankan nipa ẹsun ti wọn fi kan an.


Iranṣẹ Ọlọrun to gbe aworan iku rẹ sita nitori ko fẹẹ san gbese miliọnu mẹta naira to jẹ dero ile ẹjọ

Kani ọkunrin kan ti wọn pe ni iranṣẹ Ọlọrun mọ pe iwa toun fẹẹ hu yoo pada gbe pun de ile ẹjọ ati atimọle ni, boya ni ko ba ti roo daadaa lẹẹmeji ko to gbe igbesẹ naa. Iranṣẹ Ọlọrun naa, Paul Oyewọle la gbọ pe o gbe aworan ara rẹ sita, eyi to fi kede iku rẹ sori ikanni ayelujara. A gbọ pe kii ṣe pe Paul deedee gbe igbesẹ naa, bi ko ṣe pe lati tan ẹnikan to jẹ ni gbese miliọnu mẹta naira jẹ, wi pe oun ti ku, lo fa a. Wọn ni Paul lọ ya miliọnu mẹta naira lọwọ Emmanuel Boyede, pẹlu ileri wi pe oun yoo da owo naa pada lẹyin ọjọ meje, ṣugbọn ti ko san owo ọhun pada. Iroyin ti a gbọ ni pe ṣe ni Paul bẹrẹ sii fi fọto ara rẹ sita wi pe oun ti jade laye, to si tun n fi ayederu owo ranṣẹ s'awọn to ya owo lọwọ wọn wi pe oun ti san owo naa.Aarin ọjọ karundinlọgbọn, oṣu kọkanla, ọdun 2021 si ọjọ keje, oṣu karun-un, ọdun 2022 lo ṣẹ ẹṣẹ naa, eyi ti wọn lo tako iwe ofin ọdaran ipinlẹ naa t'ọdun 2006. Paul nigba to n sọrọ niwaju adajọ, sọ pe oun ko jẹbi ẹsun ti wọn fi kan oun. Onidajọ ile-ẹjọ Majisireeti, Onidajọ Mosunmọla Ikujuni wa paṣẹ pe ki wọn gba beeli Paul pẹlu miliọnu kan naira, ati oniduro meji ọtọọtọ ti ile wọn ko jinna si ayika kootu, wọn si gbọdọ jẹ lanlọọdu, bakan naa ni wọn gbọdọ ẹda fi kaadi idanimọ wọn silẹ, bẹẹ lo sun igbẹjọ siwaju di ọjọ kẹtala, oṣu keji, ọdun 2023.


Ọwọ Amọtẹkun tẹ Ayọ ati Ṣarafa ti wọn ji batiri mọto meji gbe l'Ọṣun

Ọwọ ileeṣẹ eto aabo ilẹ Yoruba ti a mọ si Amọtẹkun, ẹka t'ipinlẹ Ọṣun ti tẹ gendekunrin meji kan lori ẹsun wi pe wọn ji batiri mọto meji ọtọọtọ gbe. Ilu kan ti wọn n pe ni Igbaye, eyi to wa n'ijọba ibilẹ Odo-Otin la gbọ pe ọwọ ti tẹ awọn mejeeji ti wọn pe orukọ wọn ni Ayọ Ọmọtọṣhọ, ẹni ọdun mẹrindinlogun ati Ṣarafadeen Ayọ, ẹni ọdun mejilelogun. Awọn mejeeji ni iroyin fi to wa leti wọn ti n da alaafia agbegbe naa laamu tipẹtipẹ, ko to di pe ọwọ palaba wọn segi. Ẹnikan la gbọ pe o gbe mọto rẹ siwaju ile, ibẹ si ni lawọn mejeeji ti lọ ja ilẹkun mọto naa, ti wọn si ko awọn batiri to wa ninu ẹ salọ. Wọn ni b'ẹni naa ṣe mọ, lo ti gba ileeṣẹ Amọtẹkun lọ lati fi to wọn leti, eyi to mu k'awọn Amọtẹkun naa bẹrẹ iṣẹ iwadii wọn loju ẹsẹ, ti ọwọ si tẹ wọn. Ọga agba Amọtẹkun, Ọgagun Bashir Adewinmbi nigba to n gbe iroyin naa sita ṣalaye pe ọjọ Aje, Mọnde to kọja lawọn mejeeji lọ jale ọhun, ṣugbọn ti wọn fi to wọn leti lọjọ Iṣẹgun, Tusidee.


Ẹnikan la gbọ pe o gbe mọto rẹ siwaju ile, ibẹ si ni lawọn mejeeji ti lọ ja ilẹkun mọto naa, ti wọn si ko awọn batiri to wa ninu ẹ salọ. Wọn ni b'ẹni naa ṣe mọ, lo ti gba ileeṣẹ Amọtẹkun lọ lati fi to wọn leti, eyi to mu k'awọn Amọtẹkun naa bẹrẹ iṣẹ iwadii wọn loju ẹsẹ, ti ọwọ si tẹ wọn. Ọga agba Amọtẹkun, Ọgagun Bashir Adewinmbi nigba to n gbe iroyin naa sita ṣalaye pe ọjọ Aje, Mọnde to kọja lawọn mejeeji lọ jale ọhun, ṣugbọn ti wọn fi to wọn leti lọjọ Iṣẹgun, Tusidee. Bẹẹ lo sọ pe awọn mejeeji ti jẹwọ pe lotitọ lawọn jale naa, ati pe iṣẹ eṣu ni. Sibẹ o lawọn ti lọ fa wọn le awọn ọlọpaa lọwọ lati tẹsiwaju iṣẹ iwadii wọn, ki wọn le foju wọn ba ile ẹjọ.


Bẹẹ lo sọ pe awọn mejeeji ti jẹwọ pe lotitọ lawọn jale naa, ati pe iṣẹ eṣu ni. Sibẹ o lawọn ti lọ fa wọn le awọn ọlọpaa lọwọ lati tẹsiwaju iṣẹ iwadii wọn, ki wọn le foju wọn ba ile ẹjọ.


Nitori iwadii oku to sọnu ni mọṣuari, awọn oṣiṣẹ ọsibitu Ọlabisi Ọnabanjọ l'Ogun lu awọn akọroyin lalubami

Awọn oṣiṣẹ-kọroyin meji kan ko le gbagbe ọjọ t'awọn oṣiṣẹ ọsibitu olukọni ti Ọlabisi Ọnabanjọ, iyẹn Olabisi Onabanjo University Teaching Hospital (OOUTH) to wa niluu Ṣagamu, ipinlẹ Ogun lu wọn lalubami, ti wọn tun ṣe wọn leṣe, iyẹn l'ọjọ Ẹti, Furaidee, ọsẹ yii. Yatọ si pe wọn lu wọn lalubami, a gbọ pe wọn tun ba awọn irinṣẹ iroyin wọn bii kamẹra ati awọn nnkan miran jẹ kọja atunṣe. Bẹ o ba gbagbe, laipẹ yii ni iroyin kan jade sita wi pe oku poora ni mọṣuari ọsibitu naa, nigba tawọn to ni oku ọhun fẹẹ gbe e lati lọ ṣẹyẹ ikẹyin, ko to di pe wọn tẹ ẹ si afẹfẹ rere fun un, ṣugbọn to jẹ kayeefi wi pe wọn ko ri oku ọhun. Iroyin ọhun ti AWIKONKO naa gbe lọjọ Aje, Mọnde, ọsẹ yii. A gbọ pe iwadii ohun to ṣẹlẹ lawọn akọroyin ileeṣẹ tẹlifiṣan nla kan nilẹ Adulawọ, iyẹn Afrika lọ ṣe, ko to di pe awọn tọọgi ti wọn pe ara wọn ni oṣiṣẹ eleto aabo ọsibitu naa kona iya fun wọn. Ṣaaju asiko naa, a gbọ pe b'awọn akọroyin meji ọhun ṣe de sibẹ, ni wọn lọ si ọfiisi ọga agba ati agbẹnusọ, to fi mọ awọn alẹnulọrọ ọsibitu ọhun, lati ṣalaye nipa ohun ti wọn ba wa.


Iroyin ọhun ti AWIKONKO naa gbe lọjọ Aje, Mọnde, ọsẹ yii. A gbọ pe iwadii ohun to ṣẹlẹ lawọn akọroyin ileeṣẹ tẹlifiṣan nla kan nilẹ Adulawọ, iyẹn Afrika lọ ṣe, ko to di pe awọn tọọgi ti wọn pe ara wọn ni oṣiṣẹ eleto aabo ọsibitu naa kona iya fun wọn. Ṣaaju asiko naa, a gbọ pe b'awọn akọroyin meji ọhun ṣe de sibẹ, ni wọn lọ si ọfiisi ọga agba ati agbẹnusọ, to fi mọ awọn alẹnulọrọ ọsibitu ọhun, lati ṣalaye nipa ohun ti wọn ba wa. Iyalẹnu lo jẹ wi pe ko sẹni to ṣetan lati ba wọn sọrọ lori iṣẹlẹ naa, eyi lo fa a ti wọn fi pinnu lati ya ayika ọgba, paapaa mọṣuari ti iṣẹlẹ ọhun ti waye sinu kamẹra wọn. Eyi ni wọn lawọn tọọgi ti wọn pe ara wọn ni oṣiṣẹ aabo naa ri, ti wọn si lọ kọlu wọn, ko to di pe wọn bẹrẹ sii da igbaju ati igbaju bo wọn. Alubami, to si ku diẹ ki wọn daku ni wọn lu wọn.


Iyalẹnu lo jẹ wi pe ko sẹni to ṣetan lati ba wọn sọrọ lori iṣẹlẹ naa, eyi lo fa a ti wọn fi pinnu lati ya ayika ọgba, paapaa mọṣuari ti iṣẹlẹ ọhun ti waye sinu kamẹra wọn. Eyi ni wọn lawọn tọọgi ti wọn pe ara wọn ni oṣiṣẹ aabo naa ri, ti wọn si lọ kọlu wọn, ko to di pe wọn bẹrẹ sii da igbaju ati igbaju bo wọn. Alubami, to si ku diẹ ki wọn daku ni wọn lu wọn. Lara awọn to n kọja lọ, iyẹn awọn ero to ṣẹṣẹ n dari bọ lati mọṣalaṣi, nibi ti wọnn ti lọ kirun Jimọ ni wọn sare sibi ikọlu naa lati gba awọn mejeeji silẹ. Awọn ẹlẹyinju aanu to ri bi nnkan ṣe ri ni wọn tun ranṣẹ pe awọn ọlọpaa to wa nitosi lati wa doola ẹmi awọn akọroyin naa, ki wọn ma ba a pa wọn danu. Awọn ọlọpaa lo pada ko wọn lọ teṣan wọn to wa lagbegbe Isalẹ Ọkọ, nibi ti wọn ti lọ ṣalaye ohun to ṣẹlẹ ko to di pe wọn gba beeli ara wọn lati maa lọ.


Lara awọn to n kọja lọ, iyẹn awọn ero to ṣẹṣẹ n dari bọ lati mọṣalaṣi, nibi ti wọnn ti lọ kirun Jimọ ni wọn sare sibi ikọlu naa lati gba awọn mejeeji silẹ. Awọn ẹlẹyinju aanu to ri bi nnkan ṣe ri ni wọn tun ranṣẹ pe awọn ọlọpaa to wa nitosi lati wa doola ẹmi awọn akọroyin naa, ki wọn ma ba a pa wọn danu. Awọn ọlọpaa lo pada ko wọn lọ teṣan wọn to wa lagbegbe Isalẹ Ọkọ, nibi ti wọn ti lọ ṣalaye ohun to ṣẹlẹ ko to di pe wọn gba beeli ara wọn lati maa lọ.


Nitori owo naira tuntun ti ko fẹẹ gbe jade f'awọn araalu, ọga banki FCMB wọ gau l'Oṣogbo

Ko tii daju pe ọkan lara awọn ọga ile ifowopamọ First City Monument Bank, iyẹn FCMB to wa niluu Oṣogbo ko ni f'oju winna ofin, lori bo ṣe ko idaamu ba awọn araalu ti wọn fẹẹ gba owo naira tuntun lẹnu maṣiini ATM to n pọ owo jade. Ọwọ awọn oṣiṣẹ ajọ to n gbogun ti lilo owo lọna aitọ ati iwa jibiti lorileede yii, iyẹn Independent Corrupt Practices and Other Related Offences Commission, ICPC lo tẹ ọga banki naa, nitori owo naira tuntun ti ko fẹẹ ko jade sita f'awọn eeyan lati gba.Gẹgẹ bi a ṣe gbọ, ajọ naa lo ti paṣẹ wi pe ki gbogbo banki ko owo tuntun sita, paapaa lẹnu ATM wọn, f'awọn araalu lati gba, ki wọn le ri owo na. Ninu atẹjade ti ajọ ICPC gbe jade lọjọ Ẹti, Furaidee ana loju opo Twitter wọn, wọn jẹ ko ye wa pe niṣe ni ọga banki naa fi ọra [nylon] we awọn owo naira tuntun ti wọn ko s'ẹnu ATM, eyi ti ko le jẹ k'awọn maṣiini naa pọ owo jade sita f'awọn eeyan. Wọn ni iwadii ti bẹrẹ lori ọga banki naa, nitori pe o ti wa lahamọ wọn.


Gomina ipinlẹ Kwara bawọn ọga agba CBN ṣepade, kawọn araalu le ri owo naira tuntun gba lati na

Lojuna lati jẹ k'awọn araalu ri owo naira tuntun gba lati maa na ni gbogbo igba, Gomina AbdulRahman AbdulRazaq ti ṣe ipade papọ pẹlu awọn alaṣẹ banki apapọ lorileede Naijiria, Central Bank of Nigeria (CBN). Gomina AbdulRazaq la gbọ pe o n ṣiṣẹ takuntakun lati rii pe iya to n jẹ awọn araalu nipa owo naira tuntun naa, eyi ti ko tii kari tete d'opin.


Arsenal lulẹ tiyanu-tiyanu

Niṣe ni gbogbo awọn ololufẹ ẹgbẹ agbabọọlu Arsenal kawọ lori lọsan oni, ọjọ Abamẹta tii ṣe Satide, nigba ti ẹgbẹ agbabọọlu alatako wọn, Everton ṣe wọn baṣubaṣu.J. Tarkowski lo dabaru ifigagbaga naa to waye ni papa iṣere Goodison Park mọ Arsenal loju, ti wọn ko si mọ ohun ti wọn le ṣe mọ.Gbogbo galegale Arsenal ati awọn ololufẹ wọn lo rọ walẹ lonii, lẹyin ti wọn lulẹ niwaju Everton pẹlu aami ayo kan si odo.Ẹru la gbọ pe o ti n ba Arsenal atawọn ololufẹ wọn, nitori to ti n fi han pe o ṣee ṣe ki ẹgbẹ agbabọọlu Manchester City gba liigi naa mọ wọn lọwọ.


Ẹ ṣi fi owo ọrẹ ati idamẹwa silẹ lasiko yii - Wolii Jẹnẹsiisi sọ fawọn ọmọ ijọ rẹ

Gbajugbaja iranṣẹ Ọlọrun nni, Wolii Israel Ọladele Ogundipẹ, ẹni ti ọpọ awọn eeyan mọ si Wolii Jẹnẹsiisi (Genesis) ti parọwa fun gbogbo awọn ọmọ ijọ rẹ lati dẹkun sisan owo ọrẹ ati idamẹwa wọn fun igba diẹ.O ni gbogbo wahala ati rogbodiyan to n ṣẹlẹ lorileede Naijiria lasiko yii, to nnkan ti eeyan n ronu le lori, wọn ko si gbọdọ maa fi ara ni awọn eeyan nitori ẹsin.Wolii Jẹnẹsiisi lo sọrọ yii lasiko to n waasu ninu ijọ rẹ to wa niluu Eko lọjọ Aiku, Sannde ana.Ọpọ awọn ọmọ ijọ ni wọn patẹwọ, ti wọn si gbe oriyin fun Wolii Jẹnẹsiisi lori ipinnu to gbe kalẹ naa.Fawọn ti ko ba mọ, owo ọrẹ ati idamẹwa l'awọn ẹlẹsin Kristẹni maa n da lakoko isin, yala ọjọ Aiku, Sannde ni, tabi awọn ọjọ miran.Ojiṣẹ Ọlọrun naa gbe igbesẹ yii latari bi ko ṣe si owo naira tuntun, ati ọwọngogo epo rọbii to n ṣẹlẹ kaakiri Naijiria lati bi ọsẹ meloo kan sẹyin.Nibẹ lo ti jẹ ko di mimọ pe wọn yoo bẹrẹ sii gba owo ọrẹ ati idamẹwa pada lẹyin ti gbogbo rogbodiyan naa ba kasẹ nilẹ patapata.O sọ pe awọn ijọ Ọlọrun naa mọ nnkan tawọn eeyan n fojoojumo koju lorileede Naijiria lasiko yii, ko si tun yẹ ki wọn da kun wahala fun wọn.


Ile-ẹjọ agba paṣẹ pe k'awọn ọmọ Naijiria maa na owo atijọ lọ, lai ni gbedeke

Ile ẹjọ agba (Supreme Court) orileede Naijiria ti paṣẹ wi pe ki awọn ọmọ orileede yii ṣi maa na owo atijọ t'awọn eeyan n na tẹlẹ lọ, lai ni gbedeke ọjọ ti yoo kasẹ nilẹ. Oni, Ọjọru, Wẹsidee ni ile ẹjọ naa paṣẹ pe gbedeke ọjọ kẹwaa, oṣu keji, ọdun ti a wa yii ko nii ṣiṣẹ mọ, nitori pe ilana ti wọn fi gbe e kalẹ ko ba ofin mu. Igbimọ ẹlẹnimeje ti Onidajọ John Okoro lewaju rẹ lo gbe idajọ naa kalẹ, eyi ti ipinlẹ mẹta ọtọọtọ, Kaduna, Kogi ati Zamfara pe lati tako banki agba orileede yii. Bẹ o ba gbagbe, ọjọ kẹwaa, oṣu keji, ọdun ti a wa yii ni Gomina Banki apapọ Naijiria, Godwin Emefiele sọ pe awọn araalu yoo na owo atijọ gbẹyin, eyii lo mu k'awọn ipinlẹ mẹta gbe e lọ sile ẹjọ wi pe ko le ṣee ṣe. Igbesẹ yii la gbọ pe wọn fẹẹ fi dabaru eto idibo ọdun 2023, to mu ki Gomina Nasir El-Rufai ti ipinlẹ Kaduna, Gomina Yahaya Bello ti ipinlẹ Kogi ati Gomina Bello Matawalle  t'ipinlẹ Zamfara gba ile ẹjọ lọ. Ile ẹjọ naa wa paṣẹ fun Aarẹ Muhammadu Buhari, Banki CBN, gomina rẹ, Godwin Emefiele ati awọn banki mẹtadinlọgbọn to wa lorileede yii ko gbọdọ dawọ nina owo atijọ duro Bẹẹ lo tun sun igbẹjọ naa siwaju di ọjọ kẹẹdogun, oṣu keji, ọdun ti a wa yii.


Owo Naira tuntun: Buhari fẹẹ bawọn agbaagba Naijiria ṣepade pajawiri

Aarẹ Muhammadu Buhari ti pe ipade awọn agbaagba ati alẹnulọrọ lorileede yii, eyi ti a mọ si State Council Meeting siluu Abuja. Ọjọ Ẹti, Furaidee ni Aarẹ Buhari pe ipade naa si nile agbara, Aso Rock. Ipade naa la gbọ pe o da lori bi etoo idibo apapọ orileede yii ṣe fẹẹ waye, ati lati f'opin si gbogbo rogbodiyan to n ṣẹlẹ lori ọrọ ọwọngogo epo rọbii ati owo naira. Lara awọn ti yoo wa nibi eto ipade naa ni Aarẹ Buhari; igbakeji rẹ, Yẹmi Ọṣinbajo; akọwe ijọba, Boss Mustapha; awọn aarẹ ati olori orileede tẹlẹ; awọn adajọ agba tẹlẹ; aarẹ ile igbimọ aṣofin, Ahmad Lawan; Abẹnugọn ile igbimọ aṣofin kekere, Fẹmi Gbajabiamila; awọn gomina pata lorileede yii, to fi mọ adajọ agba, Abubakar Malami (SAN).Nibi ipade ọhun la gbọ pe gomina banki apapaọ, Godwin Emefiele yoo ti sọ ibi ti ọrọ de duro lori owo tuntun ati ilana. Aago mẹwaa aarọ ni ipade ọhun yoo bẹrẹ.


Gomina Abiọdun ṣabẹwo si ọkunrin ti wọn yinbọn fun l'Abẹokuta, o gbe gbogbo bukata itọju rẹ

Gomina Dapọ Abiọdun ti ipinlẹ Ogun ti ṣabẹwo ẹdun ọkan si baale ile kan ti ibọn ṣeeṣi ba lagbegbe Ṣapọn si Agọ-Oko niluu Abẹokuta, ipinlẹ naa l'ọjọ Iṣẹgun, Tusidee, ọsẹ yii. Abiọdun lo ṣabẹwo naa l'Ọjọru, Wẹsidee, ana si ọsibitu FMC ti ọkunrin naa, Gabriel Michael ti n gba itọju, to si jẹ ko di mimọ pe igbesẹ ti n lọ lati rii pe owo naira to n da wahala silẹ d'ohun igbagbe laipẹ. Gomina Abiọdun to kọwọ rin pẹlu Kọmiṣanna fọrọ eto ilera, Dokita Tomi Coker; akọwe iroyin gomina, Kunle Ṣomọrin; amugbalẹgbẹ gomina lori ọrọ awọn ọdọ ati ere idaraya, Ọnarebu Olujimi Desmond; at'awọn miran. Bẹ o ba gbagbe, ọjọ Iṣẹgun ni wahala ati rogbodiyan naa bẹ silẹ niluu Abẹokuta, nibi ti awọn tọọgi ti bẹrẹ sii ba dukia ile ifowopamọ kaakiri jẹ, ti wọn tun dana s'oju ona kaakiri. Gomina Abiọdun sọ pe ẹdun ọkan lo jẹ foun, nitori pe gbogbo igbesẹ loun n wa lati rii pe banki agba orileede yii ko owo tuntun sita f'awọn araalu lati ri na, ki awọn eeyan si le ri owo gba pẹlu irọrun.


Nnkan ko gbọdọ ṣẹlẹ si eto idibo ọdun 2023 o - Ọbasanjọ ṣe ikilọ nla fun ijọba Naijiria

Aarẹ tẹlẹri lorileede Naijiria, Oloye Oluṣẹgun Ọbasanjọ ti ṣe ikilọ nla fun ijọba orileede yii labẹ iṣakoso Aarẹ Muhammadu Buhari wi pe nnkan ko gbọdọ ṣẹlẹ si eto idibo ọdun 2023 to n bọ lọna lọjọ karundinlọbọn, oṣu keji ati ọjọ kọkanla, oṣu kẹta, ọdun 2023.Ọbasanjọ lo sọrọ naa  pẹlu ifoya wi pe o ṣee ṣe ki wọn sun eto idibo naa siwaju, pẹlu bi nnkan ṣe n lọ lasiko yii lorileede Naijiria lori ọrọ ọwọngogo epo bẹntiroolu ati aisi owo naira tuntun f'awọn araalu lati na. Aarẹ tẹlẹri naa lo sọrọ yii lakoko ti awọn alakoso ẹgbẹ oṣelu African Democratic Congress (ADC) ṣabẹwo sii bi ipalẹmọ eto idibo ṣe ti n sunmọ etile. Inu ọgba ile ikawe aarẹ, iyẹn Olusegun Obasanjo Presidential Library (OOPL), to wa niluu Abẹokuta, ni ipade ọhun ti waye. Awọn alaṣẹ naa ni alaga igbimọ apaṣẹ wọn, Ọmọwe Mani Ibrahim Ahmẹd; alaga lapapọ ẹgbẹ naa, Ọjọgbọn Ralph Nwosu ati oludije s'ipo aarẹ tẹlẹri lẹgbẹ naa, Chukwuka Monye lewaju wọn. Nibẹ ni Ọbasanjọ ti sọ pe asiko ti awọn araalu fẹẹ mọ bi nnkan ṣe n lọ ree, to si gbawọn lamọran pe ki wọn mu ọrọ eto idibo lokukudun, ki wọn si ṣee bi awọn orileede to ti dagbasoke ṣe n ṣe e. Balogun Owu sọ pe idibo Naijiria ni gbogbo agbaye n wo bayii, nitori pe wọn n fẹ lati mọ ibi to fẹẹ ja si.“Asiko ti awọn eeyan n fẹ lati mọ ohun ti yoo ṣẹlẹ la wa yii, ni nnkan bi ọsẹ mẹta si asiko yii, a maa lọ dibo; mo ni ireti wi pe nnkan ko ṣẹlẹ lodi si idibo. Ni ọsẹ mẹta si asiko yii, a maa yan adari ti yoo tukọ Naijiria fun ọdun mẹrin, ninu oṣu karun-un.“Mo ti lọ si orileede Togo, Ghana ati Côte d’Ivoire lati ibẹrẹ ọsẹ yii; ohun to n jẹ wọn logun bayii ni bi nnkan ṣe n ṣẹlẹ lorileede Naijiria."


Ọwọ ti tẹ gbogbo awọn afurasi to pa tọkọ-taya lọjọ ọdun tuntun l'Abẹokuta - Ọlọpaa

Ileeṣẹ ọlọpaa ipinlẹ Ogun ti f'idi rẹ mulẹ pe gbogbo awọn to lọwọ ninu iku t'ọkọ t'iyawo, ati ọmọ wọn lọjọ aisun ọdun tuntun ti a wa yii lọwọ ti tẹ patapata, ti iwadii si ti n lọ lori wọn.Alukoro ileeṣẹ ọlọpaa ipinlẹ Ogun, Abimbọla Oyeyẹmi lo f'idi ọrọ naa mulẹ loju opo Fesibuuku rẹ lọsan oni, Ọjọbọ, Tọsidee, to si lawọn eeyan naa ti wa lahaamọ wọn.Bo tilẹ jẹ pe Abimbọla Oyeyẹmi ko tii sọ kulẹkulẹ bọwọ ṣe tẹ awọn afurasi ọdaran naa, ati iru eeyan ti wọn jẹ, sibẹ o jẹ ko di mimọ pe laipẹ laijinna, oun yoo ṣalayẹ lẹkunrẹrẹ.


Idi ti ẹkunwo ṣe wa lori awọn ilẹ ti a n ta nileeṣẹ Pelican Valley - Alakoso

Ileeṣẹ Pelican Valley Nigeria Limited ti kede sita wi pe ẹkunwo ti wa lori awọn ilẹ ati dukia ti wọn n ta lawọn agbegbe ti wọn ti n ta ilẹ ati dukia kaakiri orileede Naijiria.Ninu atẹjade ti alakoso eto amuṣẹṣe (Director of Operations), Ọgbẹni Ifẹoluwa Daniel fi ranṣẹ s'AWIKONKO laipẹ yii, ni wọn ti jẹ ko di mimọ pe bi nnkan ṣe ri lasiko yii lo fa a, ati pe fun idagbasoke ni. Wọn ni latari bi ijọba ipinlẹ Ogun ṣe bu ọwọ lu ileeṣẹ wọn ti wọn fi n ṣiṣẹ agbẹ ati ọgbin, iyẹn Pelican Greenish Acres Farm Estate lo fa a ti wọn ṣe fi owo kun owo ti wọn n ta ilẹ wọn, ki awọn onibara le tubọ jẹ afaani idagbasoke agbegbe naa. Nibẹ ni wọn ti jẹ ko di mimọ pe ọpọ awọn onibara to le ni ẹgbẹrun ni wọn ti n wa lati ba wọn dowo pọ lori eto iṣẹ agbẹ ti wọn dawọ le.Bakan naa ni wọn jẹ ko di mimọ pe awọn ti bẹrẹ eto ati ilana lori bi opopona yoo ṣe gba inu ọgba naa, ati awọn kọta ti omi, agbara yoo maa gba kọja fun igbadun awọn to n wa lati dowopọ. "Lọwọlọwọ bayii, a ti ni awọn onibara to le ni ẹgbẹrun kan ninu awọn onibara ileeṣẹ Pelican Brief Estate, to wa ni Kọbapẹ, ti wọn ti n jẹ anfaani 'Greenish Acres Farm Estate', nitori bi wọn ṣe ba wa dowopọ. "Akọsilẹ wa ti f'idi rẹ mulẹ pe ida ọgọrin awọn to ti n jẹ anfaani ilẹ Greenish Acres Farm Estate wa, ni wọn jẹ onibara wa tẹlẹ ni Pelican Brief Estate ati Pelican Valley. "Siwaju sii ni wọn jẹ ko di mimọ pe b'awọn eeyan ati onibara wọn tẹlẹ ṣe n ra ilẹ, ti n kọja ilẹ ti wọn ni lagbegbe naa, nitori pe wọn ko ni ilẹ to to eyi t'awọn eeyan n beere fun.


"Lọwọlọwọ bayii, a ti ni awọn onibara to le ni ẹgbẹrun kan ninu awọn onibara ileeṣẹ Pelican Brief Estate, to wa ni Kọbapẹ, ti wọn ti n jẹ anfaani 'Greenish Acres Farm Estate', nitori bi wọn ṣe ba wa dowopọ. "Akọsilẹ wa ti f'idi rẹ mulẹ pe ida ọgọrin awọn to ti n jẹ anfaani ilẹ Greenish Acres Farm Estate wa, ni wọn jẹ onibara wa tẹlẹ ni Pelican Brief Estate ati Pelican Valley. "Siwaju sii ni wọn jẹ ko di mimọ pe b'awọn eeyan ati onibara wọn tẹlẹ ṣe n ra ilẹ, ti n kọja ilẹ ti wọn ni lagbegbe naa, nitori pe wọn ko ni ilẹ to to eyi t'awọn eeyan n beere fun. Idi ree ti wọn fi kede sita pe awọn yoo bẹrẹ ipele keji laipẹ, lẹyin ti awọn ba ti pari ipele akọkọ, paapaa nitori pe wọn ko fẹẹ sare dawọ le ipele keji bayii, ayafi bi ipele akọkọ ba yọri. Wọn ni ẹkunwo yoo gun ori awọn ilẹ wọn, bẹrẹ lati ọjọ kẹrinla, oṣu keji, ọdun 2023. Ẹkunwo naa ree;1.


Idi ree ti wọn fi kede sita pe awọn yoo bẹrẹ ipele keji laipẹ, lẹyin ti awọn ba ti pari ipele akọkọ, paapaa nitori pe wọn ko fẹẹ sare dawọ le ipele keji bayii, ayafi bi ipele akọkọ ba yọri. Wọn ni ẹkunwo yoo gun ori awọn ilẹ wọn, bẹrẹ lati ọjọ kẹrinla, oṣu keji, ọdun 2023. Ẹkunwo naa ree;1. A plot of Land - ₦3,500,0002. Development Levy - ₦250,0003. Survey - ₦200,0004.


A plot of Land - ₦3,500,0002. Development Levy - ₦250,0003. Survey - ₦200,0004. Legal and Documentation Fee - ₦50,0005. Application form - ₦10,000Total: ₦4,010,000


Legal and Documentation Fee - ₦50,0005. Application form - ₦10,000Total: ₦4,010,000


Ẹni to ba ṣe iwọde ifẹhonuhan lasiko yii yoo jẹ iyan rẹ n'iṣu - Ọlọpaa Kwara

Ileeṣẹ ọlọpaa n'ipinlẹ Kwara ti kede sita wi pe ko gbọdọ si iwọde ifẹhonuhan kankan lasiko yii n'ipinlẹ naa, ati pe ẹnikẹni tabi ẹgbẹkẹgbẹ to ba gbiyanju ẹ yoo foju winna ofin. Ọjọru, Wẹsidee, ọsẹ yii ni ileeṣẹ ọlọpaa gbe atẹjade naa sita wi pe alaafia ati aabo ẹmi ati dukia awọn araalu lo jẹ wọn logun.Gẹgẹ bi ọga ọlọpaa ipinlẹ naa, CP Paul Odama, ṣe ṣalaye ninu atẹjade ọhun,  o ni ọpọ awọn ọdaran ni wọn n wa ọna ti wọn yoo fi da wahala silẹ laarin ilu, ti wọn si maa n lo anfaani ifẹhonuhan alalaafia lati ṣiṣẹ buruku wọn. O loun ko le laju silẹ mọ lati jẹ k'awọn ọdaran maa ba dukia awọn araalu jẹ lai ni idi kan ni pato, ti wọn si lawọn ko le gba iru iwa bẹẹ laaye mọ.


Ẹ dakun, ẹ jẹ k'awọn araalu ri owo wọn gba - Gomina AbdulRazaq rọ awọn alakoso CBN

Gomina AbdulRahman AbdulRazaq ti ipinlẹ Kwara ti rawọ ẹbẹ s'awọn alakoso banki agba lorileede Naijiria, CBN lati ko owo naira tuntun jade sita, fun irọrun araalu. AbdulRazaq lo rawọ ẹbẹ naa lakoko to n gba awọn alakoso banki CBN lalejo niluu Ilọrin, nibi to ti rawọ ẹbẹ pe ki wọn ko owo jade sita f'awọn eeyan lati rii na. Nibi abẹwo naa ti ẹka CBN to n ri sọrọ awọn araalu, iyẹn CBN Consumer Protection Department, eyi ti Arabinrin  Raṣhidat Jumọkẹ Monguno lewaju wọn ni AbdulRazaq tun ti sọ pe ki CBN ṣe agbeyẹwo ilana kikowo jade wọn. O lawọn ọlọja, oniṣowo, onileeṣẹ, agbẹ ati bẹẹbẹẹlọ ni wọn nilo owo lati na, paapaa fun idagbasoke eto ọrọ aje wọn lasiko yii.


Ọwọngogo epo ati owo naira tuntun: Ijọba Kwara gbe iranwọ nla dide f'awọn araalu

Idunnu nla ni gbogbo awọn ọmọ ati olugbe ipinlẹ Kwara wa lasiko yii, iyẹn lori bi ijọba ipinlẹ naa labẹ Gomina AbdulRahman AbdulRazaq ṣe bu ọwọ lu iranlọwọ f'awọn araalu naa. A gbọ pe Gomina AbdulRazaq ti bu ọwọ lu owo iranwọ f'awọn araalu lati maa fi ṣowo, ati ounjẹ ti yoo jẹ ki igbe aye rọrun fun gbogbo wọn, gẹgẹ bi ẹlẹyinju aanu mẹkunnu. Igbesẹ yii la gbọ pe o lọ nibamu pẹlu bi epo bẹntiroolu ati aisi owo niluu ṣe di goolu to ṣoro lati ri f'awọn araalu.Lara awọn iranwọ t'ijọba bu ọwọ lu f'awọn araalu ni fifi owo ranṣẹ sinu aṣunwo owo araalu, bii opo, arugbo, oṣiṣẹfẹyinti, awakọ, oniṣowo, ọlọja, agbẹ atawọn to ku diẹ kaatoo fun. Abẹ eto ti wọn pe ni Kwara State Social Investment Programme (KWASSIP) ni ijọba Kwara ti kede iranwọ naa, ti a si gbọ pe wọn yoo ṣe lai ṣe ojuṣaaju tabi fi ọrọ oṣelu sii.Yatọ si eyi, a tun gbọ pe ijọba tun ti pese mọto ọfẹ ti yoo maa gbe awọn ọmọ ileewe lọ sileewe wọn, ti yoo si tun maa da wọn pada sile wọn lai san owo kankan. Ọjọ Aje, Mọnde, ọjọ kẹtala, oṣu keji ti a wa yii ni gbogbo eto ọhun yoo bẹrẹ ni pẹrẹu.


Ẹgbẹrun mẹjọ ọmọ ẹgbẹ oṣelu PDP fẹgbẹ silẹ, wọn ba APC lọ ni Kwara

Ko din ni ẹgbẹrun mẹjọ awọn ọmọ ẹgbẹ oṣelu People Democratic Party (PDP) ti wọn wa lagbegbe kan ti wọn n pe ni Bassa la gbọ pe wọn ti lọ darapọ mọ ẹgbẹ oṣelu All Progressives Congress (APC). Gbogbo wọn la gbọ pe wọn sọ pe awọn ko le tẹsiwaju mọ lati maa ṣe ẹgbẹ ti ko ni ilọsiwaju ati afojusun rere f'awọn araalu.Ọjọru, Wẹsidee la gbọ pe awọn eeyan naa kede sita gbangba wi pe b'awọn ṣe wa ninu ẹgbẹ PDP ko tẹ awọn lọrun, ṣugbọn ni bayii, awọn ti fi gbogbo ọkan wọn sinu ẹgbẹ PDP. Nibẹ ni wọn ti jẹ ko di mimọ pe awọn yoo gbaruku ti Gomina AbdulRaman AbdulRazaq lati pada s'ipo naa lẹẹkeji, nitori pe idagbasoke ati akanṣe iṣẹ to n ṣe lo mu ilọsiwaju ba ipinlẹ naa, laaarin ọdun mẹta ati oṣu bii mẹjọ to dori ipo naa. Awọn ara Bassas nipinlẹ Kwara ni wọn wa lati awọn ipinlẹ bii Kogi, Nasarawa, Plateau, Niger, Benue, ati FCT, ti pupọ ninu wọn si jẹ agbẹ, to kaakiri ọpọ agbegbe n'ipinlẹ naa. Ọba Aguma Abassa kinni, Daniel Shado Zhokwo la gbọ pe o lewaju awọn to lọ darapọ mọ ẹgbẹ oṣelu APC naa lakoko ti wọn lọ fi erongba wọn han nile ẹgbẹ APC to wa niluu Ilọrin. Amugbalẹgbẹ gomina lori ọrọ awọn ajoji, Ọnarebu Caleb Ono Bobi, ati igbakeji alaga APC, Alaaji Abdullahi Samari lo tẹwọ gba wọn.


Ipolongo ibo aarẹ fun Peter Obi fori ṣanpọn l'Abẹokuta

Ọrọ buruku toun tẹrin lọsẹ to kọja yii nigba ti ipolongo ibo aarẹ fun oludije s'ipo aarẹ orileede Naijiria labẹ asia ẹgbẹ oṣelu Peoples Democratic Party, PDP foriṣanpọn.Atigba ti Ọmọwe Doyin Okupe ti fẹgbẹ naa silẹ, to si loun ko le tẹsiwaju mọ gẹgẹ bi alaga olupolongo la gbọ pe wahala ti de ba ẹgbẹ naa. Gẹgẹ bi a ṣe gbọ, wọn ni ko si ọmọ ẹgbẹ kankan, to fi mọ awọn oloye ẹgbẹ to yọju sibi gbagede ipolongo naa to waye ni Ake, niluu Abẹokuta. Fun bi ọpọ wakati la gbọ pe wọn fi duro de awọn eeyan lati wa, ṣugbọn to pada jẹ pe itiju ni wọn ba lọ.


Eyi ni bi Funkẹ Akindele ṣe padanu mama ẹ

Gbajugbaja oṣerebinrin nni Funkẹ Akindele, ẹni t'ọpọ awọn eeyan tun mọ si Jẹnifa lo ti padanu mama ẹ lojiji. Bo tilẹ jẹ pe ọpọ awọn eeyan ni wọn ti n ba Funkẹ to jẹ igbakeji oludije s'ipo gomina ipinlẹ Eko labẹ asia ẹgbẹ oṣelu Peoples Democratic Party, PDP, ko sọ kulẹkulẹ iru iku to pa mama naa, sibẹ wọn ni aisan rampẹ lo mu ẹmi mama naa lọ. Aburo Funkẹ, Olubunmi Akindele lo gbe iroyin naa sita loju opo Instagiraamu rẹ lọjọ Iṣẹgun, Tusidee, ọsẹ yii.


Nitori aitete ri owo san, awọn ajinigbe pa Akinọla danu l'Ondo

Awọn ajinigbe kan la gbọ pe wọn ti pa baale ile kan, Akinọla Akinnibinudanu, lori ẹsun aitete ri owo ti wọn n beere gba lọwọ awọn mọlẹbi ẹ.Gẹgẹ bi a ṣe gbọ, Akinọla, ẹni ti wọn ni ko niṣẹ meji to kọja iṣẹ agbẹ n'ijọba ibilẹ Ondo East la gbọ pe wọn pa danu, lẹyin ti wọn jiigbe. Yatọ si pe wọn pa Akinọla, ẹni ogoji ọdun danu, wọn ni niṣe ni wọn tun da kẹmika si oku rẹ lara, ko ma ba maa run pa wọn lagbegbe naa. Ọjọru, Wẹsidee, ọsẹ yii ni AWIKONKO gbọ pe wọn ṣẹṣẹ ri oku Akinọla, lẹyin ọjọ mẹrin ti wọn lawọn ajinigbe naa ri pe iyawo ẹ, ti wọn si n beere owo. Inu oko Akinọla to wa ni Oko Ọparun la gbọ pe wọn ti jii gbe, ti wọn si n beere ẹgbẹrun lọna ẹẹdẹgbẹrin (N700,000) naira. Wọn ni Akinọla ti pe iyawo rẹ wi pe ko lọ ya owo naa lọwọ awọn to n fi owo dokoowo, iyẹn POS to wa nitosi, ko si ko o wa lati fi doola ẹmi oun. Wọn tun ni awọn ajinigbe naa pe iyawo Akinọla lati fi ọhun ranṣẹ sinu apo aṣuwọn OPAY kan ti wọn fi ranṣẹ sii, ṣugbọn kaka ko ṣe bẹẹ, wọn ni ọdọ awọn ẹṣọ aabo Amọtẹkun lo gba lọ lati fi to wọn leti.


Inu oko Akinọla to wa ni Oko Ọparun la gbọ pe wọn ti jii gbe, ti wọn si n beere ẹgbẹrun lọna ẹẹdẹgbẹrin (N700,000) naira. Wọn ni Akinọla ti pe iyawo rẹ wi pe ko lọ ya owo naa lọwọ awọn to n fi owo dokoowo, iyẹn POS to wa nitosi, ko si ko o wa lati fi doola ẹmi oun. Wọn tun ni awọn ajinigbe naa pe iyawo Akinọla lati fi ọhun ranṣẹ sinu apo aṣuwọn OPAY kan ti wọn fi ranṣẹ sii, ṣugbọn kaka ko ṣe bẹẹ, wọn ni ọdọ awọn ẹṣọ aabo Amọtẹkun lo gba lọ lati fi to wọn leti. Si iyalẹnu, wọn ni kawọn Amọtẹkun too debẹ, awọn ajinigbe naa ti juba ehoro. Iyawo Akinọla ninu ọrọ rẹ sọ pe "Aarọ ni ọkọ mi jade nile wi pe oun n lọ si oko. Ko pẹ lo pe mi pe ki n lọ ba oun gba owo wa lọdọ ẹni to n ṣe POS nitosi ọdọ wa.


Si iyalẹnu, wọn ni kawọn Amọtẹkun too debẹ, awọn ajinigbe naa ti juba ehoro. Iyawo Akinọla ninu ọrọ rẹ sọ pe "Aarọ ni ọkọ mi jade nile wi pe oun n lọ si oko. Ko pẹ lo pe mi pe ki n lọ ba oun gba owo wa lọdọ ẹni to n ṣe POS nitosi ọdọ wa. Mo beere nnkan to fẹẹ fi aduru owo naa ṣe, ṣugbọn niṣe lo sọ pe ki n ma beere lọwọ oun, ati pe ti mo ba ko owo naa de, oun yoo maa ṣalaye fun mi. "Igba to ya lawọn kan tun fi foonu ọkọ mi pe mi pe ki n fi owo naa ranṣẹ sinu aṣuwọn owo Opay kan. Wọn tun pe wi pe awọn ko tii ri owo naa, mo si sọ fun wọn pe mo ti fi ranṣẹ. "Wọn sọ pe ki n maa bọ ninu oko yẹn.


Mo beere nnkan to fẹẹ fi aduru owo naa ṣe, ṣugbọn niṣe lo sọ pe ki n ma beere lọwọ oun, ati pe ti mo ba ko owo naa de, oun yoo maa ṣalaye fun mi. "Igba to ya lawọn kan tun fi foonu ọkọ mi pe mi pe ki n fi owo naa ranṣẹ sinu aṣuwọn owo Opay kan. Wọn tun pe wi pe awọn ko tii ri owo naa, mo si sọ fun wọn pe mo ti fi ranṣẹ. "Wọn sọ pe ki n maa bọ ninu oko yẹn. Aya mi ja, ẹru to si ba mi lo jẹ ki n lọ fi to awọn Amọtẹkun ati awọn ara abule leti. "Bi emi ati awọn eeyan ṣe n bọ, wọn pe mi wi pe awọn sọ pe ki n maa bọ, mo tun lọ ko awọn eeyan dani lẹyin, wi pe awọn yoo fi aye han mi. "Nigba ti a debẹ, a ko ri wọn,, eyi lo jẹ ka pada.


Aya mi ja, ẹru to si ba mi lo jẹ ki n lọ fi to awọn Amọtẹkun ati awọn ara abule leti. "Bi emi ati awọn eeyan ṣe n bọ, wọn pe mi wi pe awọn sọ pe ki n maa bọ, mo tun lọ ko awọn eeyan dani lẹyin, wi pe awọn yoo fi aye han mi. "Nigba ti a debẹ, a ko ri wọn,, eyi lo jẹ ka pada. Ana ni awọn eeyan pe ni lori foonu wi pe awọn ri oku ẹnikan ti wọn fi ewe imọ bo, wọn si ti da kẹmika si ara rẹ. Nigba ti mo debẹ, oku ọkọ mi ni mo ri." Ileeṣẹ ọlọpaa ipinlẹ naa ti sọ pe iwadii ti bẹrẹ lori iṣẹlẹ naa, ati pe awọn ọlọpaa ẹkun Igba ti gbe oku naa lọ mọṣuari ijọba to wa niluu Ondo.


Ana ni awọn eeyan pe ni lori foonu wi pe awọn ri oku ẹnikan ti wọn fi ewe imọ bo, wọn si ti da kẹmika si ara rẹ. Nigba ti mo debẹ, oku ọkọ mi ni mo ri." Ileeṣẹ ọlọpaa ipinlẹ naa ti sọ pe iwadii ti bẹrẹ lori iṣẹlẹ naa, ati pe awọn ọlọpaa ẹkun Igba ti gbe oku naa lọ mọṣuari ijọba to wa niluu Ondo.


Nitori aye to su, Destiny, akẹkọọ Yabatech l'Ekoo gbe oogun apẹfọn 'Sniper' mu

Kani kii ṣe ori to ko akẹkọọ ile ẹkọ Yaba College of Technology, ti awọn eeyan tun mọ si YABATECH yọ lọwọ iku ojiji ni, o ṣee ṣe ko ti maa ba awọn ẹbọra jẹun lasiko ti a pari akojọ[pọ iroyin yii. Ọjọru, Wẹsidee to kọja yii la gbọ pe Destiny gbe igbesẹ lati gb'ẹmi ara rẹ lojiji, ṣugbọn ti Ọlọrun fi ọkan lara awọn ọrẹ rẹ gaari tira ti ko jẹ ko gbabẹ sọda s'ọrun alakeji. AWIKONKO gbọ pe Destiny, to wa ni ipele akọkọ, ẹka ikẹkọọ Marketing ko ba ẹnikẹni sọrọ lori awọn ohun to n la kọja, ati idi pataki to fi fẹẹ gba ẹmi ara rẹ.Wọn ni ko pẹ to gbe oogun apẹfọn naa mu ni ọkan lara awọn ọrẹ rẹ ti wọn jọ n gbe wọle, to si ba a nibi to ti n pokaka iku, ko to di pe o pariwo sita.Ariwo naa lo mu k'awọn to wa nitosi sare yọju, ti wọn si gbe e lọ si ile itọju ti ile ẹkọ naa fun itọju.Lori awuyewuye to n lọ nipa wi pe ọmọbinrin naa ti ku, ati lori idi pataki to fi gbe majele mu, awọn alakoso ile ẹkọ ti ṣalaye pe ko si otitọ ninu awuyewuye to n kaakiri naa.Igbakeji ọga agba igbaniwọle sile ẹkọ naa, Ọgbẹni Joe Ejiofor sọ pe Destiny ṣi wa laye, o wa nibi to ti n gba itọju lọwọ, ati pe awọn eeyan rẹ ti wa nibi to ti n gba itọju. Ejiofor ṣalaye wi pe ko si otitọ kankan ninu awuyewuye wi pe wọn ka Destiny pẹlu iwa ijiwewo, tabi pe ololufẹ rẹ jaa ju silẹ, o ni ara rẹ ti n balẹ, ti ko si ni pẹ ẹ bẹrẹ eto ẹkọ rẹ pada lẹkunrẹrẹ.


Bi mo ṣe pa idile kan run lọjọ aisun ọdun l'Abẹokuta yoo kọ awọn olowo ti kii ṣaanu mẹkunnu lọgbọn - Awakọ

Lekan Adekanbi, awakọ tọkọ-taya ti wọn pa danu, ko to di pe wọn tun dana sun wọn mọle lọjọ aisun ọdun ti oṣu kinni, ọdun 2023 ti a wa yii ti sọ pe iṣẹlẹ naa yoo kọ awọn olowo ti kii ṣaanu mẹkunnu lọgbọn. Ọmọkunrin naa lo sọrọ yii l'ọjọ Ẹti, Furaidee to kọja yii nibi ti ileeṣẹ ọlọpaa ipinlẹ Ogun ti f'oju rẹ han f'awọn akọroyin lori ẹsun ipaniyan ati idigunjale ti wọn fi kan an ninu ọgba wọn to wa ni Eleweran niluu Abẹokuta. Nibẹ lo ti sọ pe bo tilẹ jẹ pe kii ṣe erongba oun ni lati ṣeku pa wọn, bi ko ṣe pe koun ja won lole, koun le gba ẹtọ oun lọwọ wọn, ṣugbọn to sọ pe akoko ikọlu naa ni nnkan yiwọ. Lekan to sọ pe ọdun keje ree toun ti n ṣiṣẹ gẹgẹ bi awakọ jẹ ko di mimọ pe o ti pẹ toun ti n beere fun ẹkunwo lori iṣẹ toun n ṣe fun wọn, ṣugbọn to ni tọkọ-taya naa ko ri toun ro. O ni lati oṣu kinni, ọdun 2020 loun tii n beere fun ẹkunwo iṣẹ awakọ ti wọn gba oun fun, toun si tun n bẹbẹ pe ki wọn ya oun lowo toun yoo fi bẹrẹ okoowo lati le da duro, ṣugbọn to sọ pe wọn ko da oun loun. Idi ree to loun fi n wa gbogbo ọna lati gba ẹtọ oun kuro lọwọ wọn.


Lekan to sọ pe ọdun keje ree toun ti n ṣiṣẹ gẹgẹ bi awakọ jẹ ko di mimọ pe o ti pẹ toun ti n beere fun ẹkunwo lori iṣẹ toun n ṣe fun wọn, ṣugbọn to ni tọkọ-taya naa ko ri toun ro. O ni lati oṣu kinni, ọdun 2020 loun tii n beere fun ẹkunwo iṣẹ awakọ ti wọn gba oun fun, toun si tun n bẹbẹ pe ki wọn ya oun lowo toun yoo fi bẹrẹ okoowo lati le da duro, ṣugbọn to sọ pe wọn ko da oun loun. Idi ree to loun fi n wa gbogbo ọna lati gba ẹtọ oun kuro lọwọ wọn. Ọgbẹni Kẹhinde Fatinoye to jẹ oṣiṣẹ agba nile ifowopamọ banki agba lorileede Naijiria ati iyawo rẹ, Arabinrin Olubukọnla Fatinoye, toun fẹ oṣiṣẹ ile ẹkọ fasiti ọgbin to wa niluu Abẹokuta, iyẹn FUNAAB, to fi mọ ọmọ wọn kan ṣoṣo to ku laye, Ọrẹoluwa Fatinoye lawọn amookunṣeka ṣeku pa l'ọjọ kinni, oṣu kinni, ọdun 2023 ti a wa yii.Gẹgẹ bi Lekan ṣe ṣalaye, o ni lati nnkan bi aago mọkanla alẹ ọjọ kọkanlelọgbọn, oṣu kejila, ọdun 2022 l'awọn ti wa ninu ile awọn oloogbe naa, ko to di pe wọn de ba wọn ninu ile laaarọ ọjọ keji.Ninu ọrọ rẹ, o sọ pe;"Lekan Ahmẹd Adekanbi lorukọ mi. Ni akọkọ, mo fẹ ki ẹ mọ pe ko si ẹni ti ko da ẹṣẹ ri laye yii, ki Ọlọrun forijin gbogbo wa. Otitọ ọrọ ti mo fẹẹ sọ ninu gbogbo ọrọ to wa nilẹ yii ni pe, mi o ni lọkan lati pa ọga mi gẹgẹ bi Akamọ ṣe sọ.


Ọgbẹni Kẹhinde Fatinoye to jẹ oṣiṣẹ agba nile ifowopamọ banki agba lorileede Naijiria ati iyawo rẹ, Arabinrin Olubukọnla Fatinoye, toun fẹ oṣiṣẹ ile ẹkọ fasiti ọgbin to wa niluu Abẹokuta, iyẹn FUNAAB, to fi mọ ọmọ wọn kan ṣoṣo to ku laye, Ọrẹoluwa Fatinoye lawọn amookunṣeka ṣeku pa l'ọjọ kinni, oṣu kinni, ọdun 2023 ti a wa yii.Gẹgẹ bi Lekan ṣe ṣalaye, o ni lati nnkan bi aago mọkanla alẹ ọjọ kọkanlelọgbọn, oṣu kejila, ọdun 2022 l'awọn ti wa ninu ile awọn oloogbe naa, ko to di pe wọn de ba wọn ninu ile laaarọ ọjọ keji.Ninu ọrọ rẹ, o sọ pe;"Lekan Ahmẹd Adekanbi lorukọ mi. Ni akọkọ, mo fẹ ki ẹ mọ pe ko si ẹni ti ko da ẹṣẹ ri laye yii, ki Ọlọrun forijin gbogbo wa. Otitọ ọrọ ti mo fẹẹ sọ ninu gbogbo ọrọ to wa nilẹ yii ni pe, mi o ni lọkan lati pa ọga mi gẹgẹ bi Akamọ ṣe sọ. Mi o nii lọkan lati da ẹnikẹni loro nile aye yii. "Amọ nnkan ti mo fẹẹ sọ ni pe Ọlọrun a san onikaluku lẹsan rẹ. Ṣe ẹ ri nnkan to ṣẹlẹ yii, o maa kọ ọpọlọpọ awọn olowo ti wọn ko laanu, ti wọn n daju mẹkunnu l'ẹkọọ.


Mi o nii lọkan lati da ẹnikẹni loro nile aye yii. "Amọ nnkan ti mo fẹẹ sọ ni pe Ọlọrun a san onikaluku lẹsan rẹ. Ṣe ẹ ri nnkan to ṣẹlẹ yii, o maa kọ ọpọlọpọ awọn olowo ti wọn ko laanu, ti wọn n daju mẹkunnu l'ẹkọọ. "Iṣẹ awakọ lawọn ọga mi gba fun ninu oṣu kẹsan, ọdun 2018. Agbegbe Quarry ni wọn n gbe lagbegbe naa. Yatọ si pe mo n wa mọto wọn, mo tun fọ mọto.


"Iṣẹ awakọ lawọn ọga mi gba fun ninu oṣu kẹsan, ọdun 2018. Agbegbe Quarry ni wọn n gbe lagbegbe naa. Yatọ si pe mo n wa mọto wọn, mo tun fọ mọto. Lẹyin oṣu mẹfa ni wọn mu igbalẹ wa wi pe ki n maa ba wọn gba ilẹ inu ile ati ayika, mi o si sọrọ. "Ẹgbẹrun marundinlọgbọn naira ni mo n gba. Ọdun 2020 ni mo ba wọn sọrọ wi pe ki wọn ya mi lowo.


Lẹyin oṣu mẹfa ni wọn mu igbalẹ wa wi pe ki n maa ba wọn gba ilẹ inu ile ati ayika, mi o si sọrọ. "Ẹgbẹrun marundinlọgbọn naira ni mo n gba. Ọdun 2020 ni mo ba wọn sọrọ wi pe ki wọn ya mi lowo. Ọjọ kẹrindinlogun, oṣu kinni, ọdun 2020 ni emi ati ọga mi jọ lọ s'Ekoo, ibẹ ni mo ti raaye lati sọ fun wọn pe ki wọn ya mi lowo oṣu mi fun ọdun kan, ki emi naa le maa ri nnkan ṣe lẹgbẹẹ an. Wọn si lawọn yoo ṣiṣẹ lori ẹ. "Ọdun naa jalẹ, wọn ko ṣe ohunkohun, nigba to di ọdun 2021, mo tun ba iyawo wọn sọrọ lori ẹ, awọn naa si lawọn yoo ba ọkọ awọn sọrọ, ṣugbọn sibẹ mi o gbọ nnkankan.


Ọjọ kẹrindinlogun, oṣu kinni, ọdun 2020 ni emi ati ọga mi jọ lọ s'Ekoo, ibẹ ni mo ti raaye lati sọ fun wọn pe ki wọn ya mi lowo oṣu mi fun ọdun kan, ki emi naa le maa ri nnkan ṣe lẹgbẹẹ an. Wọn si lawọn yoo ṣiṣẹ lori ẹ. "Ọdun naa jalẹ, wọn ko ṣe ohunkohun, nigba to di ọdun 2021, mo tun ba iyawo wọn sọrọ lori ẹ, awọn naa si lawọn yoo ba ọkọ awọn sọrọ, ṣugbọn sibẹ mi o gbọ nnkankan. Bakan naa lo tun ri lọdun 2022. Inu oṣu kẹfa ni mo tun ran wọn leti, wọn si lawọn ko gbagbe,"Nigba ti mo rii pe wọn ko ri temi ro, mo lọ ba aburo wọn to mu mi de ọdọ wọn, ẹninaa si loun yoo ba wọn sọrọ. Ọdọọdun si ni wọn paarọ mọto wọn, mọto miliọnu marun-un si mẹwaa naira ni wọn maa n ra.


Bakan naa lo tun ri lọdun 2022. Inu oṣu kẹfa ni mo tun ran wọn leti, wọn si lawọn ko gbagbe,"Nigba ti mo rii pe wọn ko ri temi ro, mo lọ ba aburo wọn to mu mi de ọdọ wọn, ẹninaa si loun yoo ba wọn sọrọ. Ọdọọdun si ni wọn paarọ mọto wọn, mọto miliọnu marun-un si mẹwaa naira ni wọn maa n ra. Gbogbo nnkan yii ko ba mi lara mu. Yatọ si iṣẹ ti wọn gba mi fun, mo tun n ba wọn fọ aṣọ, maa tun lọ aṣọ wọn, maa tun ile ṣe fun wọn, bẹẹ ni maa tun fun aja wọn lounjẹ, sibẹ wọn ko fi kun owo oṣu mi. "Lara awọn ti mo fi ọrọ naa lọ lo jẹ ko ye mi pe beeyan ba ba olowo ṣiṣẹ fun ọdun marun-un, ti ko ba ri nnkan gbeṣe laye, ọdaju ni iru olowo bẹẹ.


Gbogbo nnkan yii ko ba mi lara mu. Yatọ si iṣẹ ti wọn gba mi fun, mo tun n ba wọn fọ aṣọ, maa tun lọ aṣọ wọn, maa tun ile ṣe fun wọn, bẹẹ ni maa tun fun aja wọn lounjẹ, sibẹ wọn ko fi kun owo oṣu mi. "Lara awọn ti mo fi ọrọ naa lọ lo jẹ ko ye mi pe beeyan ba ba olowo ṣiṣẹ fun ọdun marun-un, ti ko ba ri nnkan gbeṣe laye, ọdaju ni iru olowo bẹẹ. Atigba naa ni mo ti n wa ronu nnkan ti mo le ṣe lati gba ẹtọ mi kuro lọwọ wọn. Mi o le gba ki wọn lo bi ẹru, ki wọn wa le mi danu lai ni nnkan gidi ti mo ti ṣe lati ara wọn. "Ẹni ti mo fi ọrọ lọ gba ẹgbẹrun lọna ogoji naira lọwọ mi, lati ba mi wa ibọn, ṣugbọn ti ko gbe ibọn naa wa.


Atigba naa ni mo ti n wa ronu nnkan ti mo le ṣe lati gba ẹtọ mi kuro lọwọ wọn. Mi o le gba ki wọn lo bi ẹru, ki wọn wa le mi danu lai ni nnkan gidi ti mo ti ṣe lati ara wọn. "Ẹni ti mo fi ọrọ lọ gba ẹgbẹrun lọna ogoji naira lọwọ mi, lati ba mi wa ibọn, ṣugbọn ti ko gbe ibọn naa wa. Latigba ti mo ti n ba wọn ṣiṣẹ, wọn ko jẹ mi lowo oṣu ri, ṣugbọn wọn ko fi kun owo oṣu mi. Ẹtọ ti mo fẹẹ gba lọwọ wọn ni pe wọn fi kun iṣẹ ti wọn gba mi fun, wọn ko si fi kun owo oṣu mi. "Siwaju sii lo jẹ ko di mimọ pe ibi toun ti n ronu boun yoo ṣe digun ja wọn lole, loun ti ronu kan Waheed Adeniyi, ẹni ti wọn tun n pe nu Kofi, ogbologbo ọmọ ẹgbẹ okunkun, toun si pe e lori foonu.O ni Kofi lo gbe ibọn tawọn lo lọjọ naa wa, ki wọn to lọ ka wọn mọle.


Latigba ti mo ti n ba wọn ṣiṣẹ, wọn ko jẹ mi lowo oṣu ri, ṣugbọn wọn ko fi kun owo oṣu mi. Ẹtọ ti mo fẹẹ gba lọwọ wọn ni pe wọn fi kun iṣẹ ti wọn gba mi fun, wọn ko si fi kun owo oṣu mi. "Siwaju sii lo jẹ ko di mimọ pe ibi toun ti n ronu boun yoo ṣe digun ja wọn lole, loun ti ronu kan Waheed Adeniyi, ẹni ti wọn tun n pe nu Kofi, ogbologbo ọmọ ẹgbẹ okunkun, toun si pe e lori foonu.O ni Kofi lo gbe ibọn tawọn lo lọjọ naa wa, ki wọn to lọ ka wọn mọle. O ni Kofi lo pe Ahmẹd Ọdẹtọla ti wọn tun n pe ni Akamọ lati jọ ṣiṣẹ.Siwaju sii lo sọ pe nnkan bi aago mọkanla alẹ lawọn ti wa ninu ile naa, to si ni ṣe ni tọkọ taya naa ba wọn ninu ile nigba ti wọn de lati iṣọ oru aisun ọdun.Lekan tun sọ pe bi wọn ṣe lawọn ti dunkoko pe ki wọn fi owo ranṣẹ sinu apo aṣuwọn wọn, bo tilẹ jẹ pe ti Akamọ lawọn kọkọ fẹẹ lo, ṣugbọn ti ko lọ, eyi to jẹ koun lo aṣuwọn toun.O ni ẹgbẹrun mejilelọgọrun naira ni oloogbe naa kọkọ fi ranṣẹ soun, koun to sọ pe owo naa kere, lẹyin naa lo ṣẹṣẹ fi miliọnu kan naira ranṣẹ. O ni Kofi lo dumbu Ọgbẹni Kẹhinde ati iyawo ẹ, Bukọnla Fatinoye, ko to di pe awọn ọmọ wọn de ba wọn.Bẹẹ lo sọ pe bawọn ọmọ ṣe de, lawọn ti de wọn, ti wọn si lọ ju oku wọn sinu odo lagbegbe Ọbada niluu Abẹokuta.Alukoro ileeṣẹ ọlọpaa, Abimbọla Oyeyẹmi to foju awọn ọdaran naa han sọ pe ọjọ keji iṣẹlẹ naa lọwọ tẹ Lekan, ṣugbọn to daku ninu ahamọ, eyi to mu ki wọn sare gbe e lọ si ile iwosan fun itọju. O ni ile iwosan naa ni Lekan ti sare dide lori bẹẹdi, to si fo fẹnsi salọ.Oyeyẹmi ni eyi lo jẹ kawọn fura pe o mọ nipa bi wọn ṣe sẹku pa tọkọtaya naa ati ọmọ wọn, ti wọn si bẹrẹ iwadii lẹkunrẹrẹ.


O ni Kofi lo pe Ahmẹd Ọdẹtọla ti wọn tun n pe ni Akamọ lati jọ ṣiṣẹ.Siwaju sii lo sọ pe nnkan bi aago mọkanla alẹ lawọn ti wa ninu ile naa, to si ni ṣe ni tọkọ taya naa ba wọn ninu ile nigba ti wọn de lati iṣọ oru aisun ọdun.Lekan tun sọ pe bi wọn ṣe lawọn ti dunkoko pe ki wọn fi owo ranṣẹ sinu apo aṣuwọn wọn, bo tilẹ jẹ pe ti Akamọ lawọn kọkọ fẹẹ lo, ṣugbọn ti ko lọ, eyi to jẹ koun lo aṣuwọn toun.O ni ẹgbẹrun mejilelọgọrun naira ni oloogbe naa kọkọ fi ranṣẹ soun, koun to sọ pe owo naa kere, lẹyin naa lo ṣẹṣẹ fi miliọnu kan naira ranṣẹ. O ni Kofi lo dumbu Ọgbẹni Kẹhinde ati iyawo ẹ, Bukọnla Fatinoye, ko to di pe awọn ọmọ wọn de ba wọn.Bẹẹ lo sọ pe bawọn ọmọ ṣe de, lawọn ti de wọn, ti wọn si lọ ju oku wọn sinu odo lagbegbe Ọbada niluu Abẹokuta.Alukoro ileeṣẹ ọlọpaa, Abimbọla Oyeyẹmi to foju awọn ọdaran naa han sọ pe ọjọ keji iṣẹlẹ naa lọwọ tẹ Lekan, ṣugbọn to daku ninu ahamọ, eyi to mu ki wọn sare gbe e lọ si ile iwosan fun itọju. O ni ile iwosan naa ni Lekan ti sare dide lori bẹẹdi, to si fo fẹnsi salọ.Oyeyẹmi ni eyi lo jẹ kawọn fura pe o mọ nipa bi wọn ṣe sẹku pa tọkọtaya naa ati ọmọ wọn, ti wọn si bẹrẹ iwadii lẹkunrẹrẹ. Bakan naa lo sọ pe iwadii ti wọn ṣe fidi rẹ mulẹ pe agbegbe Isẹyin ni Lekan salọ lọdọ ẹgbọn rẹ kan, ṣugbọn nigba ti wọn yoo fi debẹ, o tun ti juba ehoro. Aidawọ iwadii duro lo mu ki ṣalapade rẹ nibi to sapamọ si niluu Abẹokuta, ti ọwọ si tẹ ẹ lọjọ kọkanlelogun, oṣu kinni, ọdun ti a wa yii. Ifọrọwanilẹnuwo ti wọn ṣe fun un lo jẹ kọwọ tẹ awọn ọrẹ rẹ meji ti wọn jọ ṣiṣẹ buru naa lagbegbe Ogere lọjọ kẹsan, oṣu keji, ọdun ti a wa yii.Ni bayii, o sọ pe ọga awọn Frank Mba ti paṣẹ pe ki wọn lọ foju awọn ọdaran naa ba ile ẹjọ lẹyin ti iwadii ba tubọ pari lẹkunrẹrẹ.


Bakan naa lo sọ pe iwadii ti wọn ṣe fidi rẹ mulẹ pe agbegbe Isẹyin ni Lekan salọ lọdọ ẹgbọn rẹ kan, ṣugbọn nigba ti wọn yoo fi debẹ, o tun ti juba ehoro. Aidawọ iwadii duro lo mu ki ṣalapade rẹ nibi to sapamọ si niluu Abẹokuta, ti ọwọ si tẹ ẹ lọjọ kọkanlelogun, oṣu kinni, ọdun ti a wa yii. Ifọrọwanilẹnuwo ti wọn ṣe fun un lo jẹ kọwọ tẹ awọn ọrẹ rẹ meji ti wọn jọ ṣiṣẹ buru naa lagbegbe Ogere lọjọ kẹsan, oṣu keji, ọdun ti a wa yii.Ni bayii, o sọ pe ọga awọn Frank Mba ti paṣẹ pe ki wọn lọ foju awọn ọdaran naa ba ile ẹjọ lẹyin ti iwadii ba tubọ pari lẹkunrẹrẹ.


Ọwọ tẹ Mutiu, Abdulsalam ati Fatai pẹlu ori oku l'Oṣogbo

Ileeṣẹ ọlọpaa ipinlẹ Ọṣun ti rọwọ to awọn ọrẹ mẹta kan ti wọn ba ori oku lọwọ wọn niluu Oṣogbo, ti wọn si lo ti di kankan ki wọn foju winna ofin laipẹ. Awọn mẹta naa ni Alfa Mutiu Ọlanrewaju, ẹni ọdun mẹrinlelogun; Adebọwale Abdulsalam, ẹni ọdun mẹrinlelọgbọn ati Fatai Akanji, ẹni ọdun mẹtadinlogoji. Gẹgẹ bi alukoro ileeṣẹ ọlọpaa ipinlẹ naa, Yẹmisi Ọpalọla ṣe ṣalaye lakoko to n foju awọn ọdaran naa han f'awọn akọroyin niluu Oṣogbo laipẹ yii, o ni ọsan ganri lọwọ palaba wọn segi. Ninu ọrọ rẹ, o ni nnkan bi aago kan aabọ ọsan lawọn ọlọpaa da mọto ayọkẹlẹ alawọ pupa kan duro lọjọ kẹrindinlogun, oṣu kinni, ọdun yii, lagbegbe Ifọn to wa loju ọna Ogbomọṣọ.Awọn marun-un lo sọ pe wọn wa ninu mọto Golf ti ko ni nọmba idanimọ naa. O ni bi awọn ọlọpaa ṣe da wọn duro, ni wọn ti sọ f'awọn to wa ninu ẹ pe ki wọn bọ silẹ, ti wọn si ri apo gaari ti wọn gbe ṣeyin mọto ọhun.Nibi t'awọn ọlọpaa ti n yẹ gaari naa wo, ni wọn ti ṣalabapade ọra dudu meje kan to kun fun ẹya ara eeyan tutu, to si jẹ iyalẹnu fun pupọ awọn to wa nibẹ.Mutiu ni wọn lo ni ẹru buruku ọhun, to si jẹwọ pe ilu Ogbomọṣọ loun ti ri ra a lọwọ Alfa Adebọwale. Mutiu lọmọ bibi ilu Ifọn-Ọṣun to wa lagbegbe Janta loun.


Ninu ọrọ rẹ, o ni nnkan bi aago kan aabọ ọsan lawọn ọlọpaa da mọto ayọkẹlẹ alawọ pupa kan duro lọjọ kẹrindinlogun, oṣu kinni, ọdun yii, lagbegbe Ifọn to wa loju ọna Ogbomọṣọ.Awọn marun-un lo sọ pe wọn wa ninu mọto Golf ti ko ni nọmba idanimọ naa. O ni bi awọn ọlọpaa ṣe da wọn duro, ni wọn ti sọ f'awọn to wa ninu ẹ pe ki wọn bọ silẹ, ti wọn si ri apo gaari ti wọn gbe ṣeyin mọto ọhun.Nibi t'awọn ọlọpaa ti n yẹ gaari naa wo, ni wọn ti ṣalabapade ọra dudu meje kan to kun fun ẹya ara eeyan tutu, to si jẹ iyalẹnu fun pupọ awọn to wa nibẹ.Mutiu ni wọn lo ni ẹru buruku ọhun, to si jẹwọ pe ilu Ogbomọṣọ loun ti ri ra a lọwọ Alfa Adebọwale. Mutiu lọmọ bibi ilu Ifọn-Ọṣun to wa lagbegbe Janta loun. Nibẹ lo ti sọ pe kii ṣe akọkọ ree toun yoo maa ra ori ati ẹya ara oku, to si ni bii ẹgbẹrun meji si marun-un naira loun naa n ra wọn, bo ba si ṣe to ni. Eyi lo mu kawọn ọlọpaa lọ gbe Alfa lagbegbe Ilogbo to wa niluu Ogbomọṣọ, to si tun jẹ iyalẹnu nigba ti wọn ba agba nla to kun fun ẹya ara oku Alfa naa lo pada jẹwọ pe ẹnikan wa toun naa maa n ra ẹya ara oku naa lọwọ ẹ, ati pe Alayọ lorukọ ẹ, ilu Ogbomọṣọ loun naa si n gbe. O ni oṣiṣẹ aabo itẹku ni Alayọ, bo tilẹ jẹ pe oun ti na papa bora.


Nibẹ lo ti sọ pe kii ṣe akọkọ ree toun yoo maa ra ori ati ẹya ara oku, to si ni bii ẹgbẹrun meji si marun-un naira loun naa n ra wọn, bo ba si ṣe to ni. Eyi lo mu kawọn ọlọpaa lọ gbe Alfa lagbegbe Ilogbo to wa niluu Ogbomọṣọ, to si tun jẹ iyalẹnu nigba ti wọn ba agba nla to kun fun ẹya ara oku Alfa naa lo pada jẹwọ pe ẹnikan wa toun naa maa n ra ẹya ara oku naa lọwọ ẹ, ati pe Alayọ lorukọ ẹ, ilu Ogbomọṣọ loun naa si n gbe. O ni oṣiṣẹ aabo itẹku ni Alayọ, bo tilẹ jẹ pe oun ti na papa bora. O wa jẹ ko ye wa pe gbogbo wọn lọwọ palaba wọn ti segi, ti wọn si ti foju ba ile ẹjọ.


O wa jẹ ko ye wa pe gbogbo wọn lọwọ palaba wọn ti segi, ti wọn si ti foju ba ile ẹjọ.


Ọlatunji ti wọn fẹsun apaayan kan ti ha o

Ọwọ ileeṣẹ ọlọpaa ipinlẹ Ọṣun ti tẹ gendekunrin, ọmọ ọdun mẹtadinlọgbọn kan ti wọn pe orukọ ẹ ni Ọlatunji Peter lori ẹsun ipaniyan. Yatọ si Ọlatunji tọwọ tẹ, ọwọ tun tẹ Akinlabi Akinbọwale, ẹni ọdun mejilelọgbọn; Taiwo Ọṣunwusi, ẹni ọdun mejilelogoji; Amos Oyewale, ẹni ọdun marundinlọgbọn ati Saiyan Umar toun jẹ ẹni ọdun mẹrindinlaadọta. Ẹsun ole jija, fifọ ile onile ni wọn fi kan wọn. Lara awọn nnkan ti wọn ji ni faanu oniduro, ṣokoto, bata, foonu at'awọn nnkan miran.Siwaju sii lọwọ tun tẹ Adereti Solomon, ẹni ọdun mẹrindinlogoji; Ismaila Saliu, ati Ajadi Hammẹd lori ẹsun wi pe wọn ji kọmputa algbeeka, foonu, ẹrọ amunawa jẹnẹretọ, ati GOTV mẹjọ. Bakan naa lọwọ tun tẹ Rabiu Yusuf, ọmọ ogun ọdun lori ẹsun idigunjale; Oluwaṣẹgun Ogungbẹsan ThankGod lori ẹsun ijinigbe ati jiji mọto 4Matic Mercedez Benz Jeep GL450 ti ko ni nọmba idanimọ. Ahmed Yusuf, ẹni ọdun marundinlọgbọn; Azeez Mustapha, ẹni ọdun mẹrindinlọgbọon ati Akintunde Eniọla Sukurat, ẹni ọdun mẹtalelogun lọwọ tẹ lori ẹsun idigunjale.


Lara awọn nnkan ti wọn ji ni faanu oniduro, ṣokoto, bata, foonu at'awọn nnkan miran.Siwaju sii lọwọ tun tẹ Adereti Solomon, ẹni ọdun mẹrindinlogoji; Ismaila Saliu, ati Ajadi Hammẹd lori ẹsun wi pe wọn ji kọmputa algbeeka, foonu, ẹrọ amunawa jẹnẹretọ, ati GOTV mẹjọ. Bakan naa lọwọ tun tẹ Rabiu Yusuf, ọmọ ogun ọdun lori ẹsun idigunjale; Oluwaṣẹgun Ogungbẹsan ThankGod lori ẹsun ijinigbe ati jiji mọto 4Matic Mercedez Benz Jeep GL450 ti ko ni nọmba idanimọ. Ahmed Yusuf, ẹni ọdun marundinlọgbọn; Azeez Mustapha, ẹni ọdun mẹrindinlọgbọon ati Akintunde Eniọla Sukurat, ẹni ọdun mẹtalelogun lọwọ tẹ lori ẹsun idigunjale. Nigba to n sọrọ, alukoro ileeṣẹ ọlọpaa ipinlẹ Ọṣun, Yẹmisi Ọpalọla nigba to n sọrọ jẹ ko di mimọ pe pupọ ninu wọn lawọn ṣi n ṣe iwadii lọwọ lori wọn, ati pe awọn yooku ni wọn yoo foju ba ile ẹjọ laipẹ.


Nigba to n sọrọ, alukoro ileeṣẹ ọlọpaa ipinlẹ Ọṣun, Yẹmisi Ọpalọla nigba to n sọrọ jẹ ko di mimọ pe pupọ ninu wọn lawọn ṣi n ṣe iwadii lọwọ lori wọn, ati pe awọn yooku ni wọn yoo foju ba ile ẹjọ laipẹ.


Aṣiri Ramọni, gbajumọ ọmọ lanlọọdu to digun ja tẹnanti lole tu l'Oṣogbo

Bo tilẹ jẹ pe ileeṣẹ ọlọpaa ipinlẹ Ọṣun ti sọ pe iwadii ṣi n lọ lọwọ, sibẹ iyalẹnu lo jẹ f'awọn eeyan to gbọ pe ọmọ gbajugbaja lanlọọdu kan niluu Oṣogbo lọ ja tẹnanti baba rẹ lole, to si ko gbogbo ẹru inu ṣọọbu wọn pata, eyi ti ko din ni miliọnu mẹfa aabọ naira.  Ṣekoni Ramọni, ẹni ọdun mẹtadinlaadọta ni wọn pe ọmọ lanlọọdu ọhun.Tẹnanti naa ni wọn lo gba ṣọọbu nla kan lọwọ baba Ṣekoni, nibi to ti n ta eroja ara ọkọ ti ko din ni ẹẹdẹgbẹta (500). Yẹmisi Ọpalọla to jẹ alukoro ọlọpaa ipinlẹ naa, sọ pe ọjọ kẹrin, oṣu keji, ọdun ti a wa yii lọwọ tẹ Ṣekoni, ati pe awọn ọlọpaa ẹkun Dugbẹ lo rọwọ to o. O ni nnkan bi aago mẹjọ aarọ ọjọ naa ni tẹnanti to gba ṣọọbu lọ fọrọ ọhun to awọn ọlọpaa leti wi pe boun ṣe ṣilẹkun wọ ṣọọbu laaarọ ọjọ naa, loun ṣakiyesi pe awọn adigunjale ti wa fọ ṣọọbu oun, ti wọn si ti ji pupọ ọja toun n ta ko. Ẹni naa ni owo to le ni miliọnu mẹfa aabọ naira ni iye ọja ti wọn ji ko ninu ṣọọbu oun to wa lagbegbe Ajegunlẹ, eyi lo jẹ ki awọn ọlọpaa bẹrẹ iwadii. Ko pẹ rara ti Ọpalọla fi sọ pe ọwọ tẹ Ramọni, ti wọn si gba gbogbo ẹru to ji ko naa gbe. O ni laipẹ, lai jinna, Ramọni yoo foju ba ile ẹjọ lati gba idajọ to tọ sii.


Iléeṣé ìròyìn Awíkonko: ọ̀kan pàtàkì lára àwọn iléeṣé ìròyìn tí mo nífẹ̀ẹ́ sí jù lọ

ÌȘỌ̀LÁ Sauban Àlàdé Orí-ÀránBí gbogbo àwọn ènìyàn bá ń gbọ́ mi lórí Rédíò tàbí èyíkéyìí orí afẹ́fẹ́ ìkéde, mo sábà máa ń gbé oríyın fún Iléeṣé Ìròyìn kan tí wọ́n pè ní Awíkonko.Ìtumọ̀ Awíkonko nínú èdè Yorùbá jinlẹ̀ púpọ̀. Ìgékúrú ìpèdè Awíkonko-lójú-ọlọ́rọ̀-kọ́lọ́rọ̀-ó-gbọ́ ni Iléeṣé yìí sọ di orúkọ rẹ̀. Bí àwọn Yorùbá bá wá lo èdè yìí, ó túmọ̀ sí pé, àwọn Yorùbá gan-an ni wọn kì í fẹ́ kí àwọn ìwà ìbàjẹ́ inú àwùjọ pa òtítọ́ sísọ lára ní gbogbo ibi tí wọ́n bá wà. Ẹnikẹ́ni tí ó bá hu ìwà ìbàjẹ́ nínú àwùjọ Yorùbá, wọ́n ní àwọn ìlànà àti ète pẹ̀lú ọgbọ́n tí wọ́n fi ń kọ àwọn ìwà ìbàjẹ́ náà. Bí wọ́n bá ṣe àkíyèsí pé àwọn ẹ̀dá kan gọ sí ìkọ̀rọ̀, tí wọ́n sì ń hùwà ibi, wọ́n lè gbé Eégún Aláwàdà, Gẹ̀lẹ̀dẹ́ tàbí Orò jáde láti kiìlọ̀ àwọn ìwà ìbàjẹ́ náà.EÉGÚN ALÁWÀDÀ: Èyí ni irúfẹ́ àwọn Eégún kan tí wọ́n ṣe àgbékalẹ̀ rẹ̀ tí wọ́n fi máa ń kéde àwọn ohun tí ń lọ nínú àwùjọ wọn. Ìlànà ìfẹ̀dáṣẹ̀fẹ̀ ni wọ́n máa ń lò láti ṣe àpèjúwe àwọn ẹ̀dá tí wọ́n lọ́wọ́ nínú ìwà ìbàjẹ́ náà fún gbogbo ayé gbọ́.


Ẹnikẹ́ni tí ó bá hu ìwà ìbàjẹ́ nínú àwùjọ Yorùbá, wọ́n ní àwọn ìlànà àti ète pẹ̀lú ọgbọ́n tí wọ́n fi ń kọ àwọn ìwà ìbàjẹ́ náà. Bí wọ́n bá ṣe àkíyèsí pé àwọn ẹ̀dá kan gọ sí ìkọ̀rọ̀, tí wọ́n sì ń hùwà ibi, wọ́n lè gbé Eégún Aláwàdà, Gẹ̀lẹ̀dẹ́ tàbí Orò jáde láti kiìlọ̀ àwọn ìwà ìbàjẹ́ náà.EÉGÚN ALÁWÀDÀ: Èyí ni irúfẹ́ àwọn Eégún kan tí wọ́n ṣe àgbékalẹ̀ rẹ̀ tí wọ́n fi máa ń kéde àwọn ohun tí ń lọ nínú àwùjọ wọn. Ìlànà ìfẹ̀dáṣẹ̀fẹ̀ ni wọ́n máa ń lò láti ṣe àpèjúwe àwọn ẹ̀dá tí wọ́n lọ́wọ́ nínú ìwà ìbàjẹ́ náà fún gbogbo ayé gbọ́. Ìgbàgbọ́ wọn ni pé, bí wọ́n bá ti polongo ìwà búrúkú tí àwọn ẹ̀dá náà hù síta, wọn yóò jáwọ́ nínú ìwà náà. Ìdí tí ó fi jẹ́ pé Egúngún Aláwàdà ni wọ́n máa ń lò ni pé, àwọn ènìyàn kò ní bínú sí irúfẹ́ Eégún bẹ́ẹ̀, nítorí pé, àwàdà ní ń ṣe.GẸ̀LẸ̀DẸ́: Ẹ̀yà Eégún kan ni èyí náà, tí wọ́n máa ń lò láti fi ṣe ìdánílẹ́kọ̀ọ́, ìdánilárayá àti ìkìlọ̀ ìwà ìbàjẹ́ inú àwùjọ wọn. Ìlànà tí wọ́n ń gbà kéde ìṣẹ̀lẹ̀ inú àwùjọ wọn ní ojú-agbo eré ni Eré Gẹ̀lẹ̀dẹ́ jẹ́.


Ìgbàgbọ́ wọn ni pé, bí wọ́n bá ti polongo ìwà búrúkú tí àwọn ẹ̀dá náà hù síta, wọn yóò jáwọ́ nínú ìwà náà. Ìdí tí ó fi jẹ́ pé Egúngún Aláwàdà ni wọ́n máa ń lò ni pé, àwọn ènìyàn kò ní bínú sí irúfẹ́ Eégún bẹ́ẹ̀, nítorí pé, àwàdà ní ń ṣe.GẸ̀LẸ̀DẸ́: Ẹ̀yà Eégún kan ni èyí náà, tí wọ́n máa ń lò láti fi ṣe ìdánílẹ́kọ̀ọ́, ìdánilárayá àti ìkìlọ̀ ìwà ìbàjẹ́ inú àwùjọ wọn. Ìlànà tí wọ́n ń gbà kéde ìṣẹ̀lẹ̀ inú àwùjọ wọn ní ojú-agbo eré ni Eré Gẹ̀lẹ̀dẹ́ jẹ́. Àwọn Òṣeré Gẹ̀lẹ̀dẹ́ gan-an ni ó yẹ kí a máa pè ní Awíkonko. Ìdí ni pé, kò sí ẹ̀dá inú àwùjọ wọn tó hu ìwà ìbàjẹ́, tí wọn kò lè fi ṣe ẹ̀fẹ̀ lójú agbo eré wọn. Ẹ̀fẹ̀ tí àwọn Gẹ̀lẹ̀dẹ́ máa ń ṣe láwùjọ, ni wọ́n ń pè ní Ẹ̀fẹ̀ Gẹ̀lẹ̀dẹ́, tí ó túmọ̀ sí ẹ̀fẹ̀ tí àwọn Òṣeré Gẹ̀lẹ̀dẹ́ máa ń ṣe.OHUN TÍ A NÍ LỌ́KÀN GAN-AN NI PÉ Iléeṣẹ́ Ìròyìn Awíkonko kì í fi igbá kan bọ ọ̀kan nínú, bí ó bá di ọ̀rọ̀ nípa ìwà ìbàjẹ́ tí àwọn ènìyàn ń hù nínú àwùjọ.


Àwọn Òṣeré Gẹ̀lẹ̀dẹ́ gan-an ni ó yẹ kí a máa pè ní Awíkonko. Ìdí ni pé, kò sí ẹ̀dá inú àwùjọ wọn tó hu ìwà ìbàjẹ́, tí wọn kò lè fi ṣe ẹ̀fẹ̀ lójú agbo eré wọn. Ẹ̀fẹ̀ tí àwọn Gẹ̀lẹ̀dẹ́ máa ń ṣe láwùjọ, ni wọ́n ń pè ní Ẹ̀fẹ̀ Gẹ̀lẹ̀dẹ́, tí ó túmọ̀ sí ẹ̀fẹ̀ tí àwọn Òṣeré Gẹ̀lẹ̀dẹ́ máa ń ṣe.OHUN TÍ A NÍ LỌ́KÀN GAN-AN NI PÉ Iléeṣẹ́ Ìròyìn Awíkonko kì í fi igbá kan bọ ọ̀kan nínú, bí ó bá di ọ̀rọ̀ nípa ìwà ìbàjẹ́ tí àwọn ènìyàn ń hù nínú àwùjọ. Iléeṣẹ́ Ìròyìn Awíkonko máa ń sọ bí ọ̀rọ̀ ṣe jẹ́ gan-an ní pàtó fún gbogbo àgbáyé.Mo gbé Òṣùbà káre fún Olóòtú Ìròyìn náà. Mo sì gba àdúrà fún un pé, yóò máa júṣe fún un lágbára Èdùmàrè. Àṣẹ.©ÌȘỌ̀LÁ Sauban Àlàdé Orí-Àrán lèmi ń jẹ́Mo júbà ooÌbà Ọlọ́run ÈdùmàrèÌbà Kábíèsí Ọlọ́tà OdòÌbà ỌkùnrinÌbà ObìnrinÌbà ỌmọdéÌbà àgbàÌbà Oyún inúÌbà Àṣẹ́ẹ̀bíẸ jẹ́ kó yẹ mí oo.Àṣẹ Èdùmàrè 🙇♂


Iléeṣẹ́ Ìròyìn Awíkonko máa ń sọ bí ọ̀rọ̀ ṣe jẹ́ gan-an ní pàtó fún gbogbo àgbáyé.Mo gbé Òṣùbà káre fún Olóòtú Ìròyìn náà. Mo sì gba àdúrà fún un pé, yóò máa júṣe fún un lágbára Èdùmàrè. Àṣẹ.©ÌȘỌ̀LÁ Sauban Àlàdé Orí-Àrán lèmi ń jẹ́Mo júbà ooÌbà Ọlọ́run ÈdùmàrèÌbà Kábíèsí Ọlọ́tà OdòÌbà ỌkùnrinÌbà ObìnrinÌbà ỌmọdéÌbà àgbàÌbà Oyún inúÌbà Àṣẹ́ẹ̀bíẸ jẹ́ kó yẹ mí oo.Àṣẹ Èdùmàrè 🙇♂


Ṣọọṣi ni Temitọpẹ Ọlọjẹde lọ ja lole, kI ọwọ Amọtẹkun too tẹ ẹ l'Oṣogbo

Ṣikun bayii lọwọ palaba baale ile, ẹni ọdun mọkanlelogoji kan, Temitọpẹ Ọlọjẹde, ẹni ti wọn ni ko niṣẹ meji ju idigunjale lọ niluu Oṣogbo, ipinlẹ Ọṣun segi sọwọ ẹṣọ aabo Amọtẹkun. Temitọpẹ ni iroyin fi to wa leti pe o wọ ṣọọṣi kan to wa lagbegbe Ogo-Oluwa, iyẹn niluu Oṣogbo, to si lo ja wọn lole nibẹ.Operatives of Osun Amotekun corps have arrested a 41-year-old man, Temitope Olojede for suspected theft.Olojede was arrested on Thursday after operatives received a distress call from residents that he had robbed a church at the Ogo-Oluwa area of Osogbo.Confirming the arrest to journalists in Osogbo on Saturday, the Osun Amotekun Corps Commander, Brigadier General Bashir Adewinmbi described the suspect as a known culprit who has been terrifying the residents of Ogo-Oluwa Area, Osogbo.“Our men received a distress call from one of the residents of Ogo-Oluwa that a church was burgled and they needed the attention of the operatives urgently to arrest the felon; they swung into action immediately and he was arrested after trying to circumvent the scene.“During investigation, he confessed to being in the act for a very long time and that he has been stealing from the area and its environs,” Adewinmbi asserted.


Mo le fọwọ sọya pe gbogbo ileri ti mo ṣe fawọn ọmọ Naijiria ni mo ti mu ṣe fun wọn - Buhari sọrọ, ilẹ kun

Aarẹ orileede Naijiria, Ọgagun Muhammadu Buhari ti sọ pe idunnu nla lo jẹ foun pe gbogbo awọn ileri toun ṣe f'awọn ọmọ Naijiria lakoko ipolongo idibo aarẹ lọdun 2015 loun ti mu ṣẹ lai ku ẹyọkan ṣoṣo. Aarẹ Buhari lo sọ eyi di mimọ lọjọ Abamẹta, Satide ana ninu ọrọ to fi ranṣẹ si ibi ayẹyẹ ikẹkọọgboye fasiti apapọ to wa niluu Ọyẹ Ekiti, ipinlẹ Ekiti.Nibẹ lo ti sọ pe iṣejọba oun ti pegede lawọn ẹka bii ọrọ aje, ipenija abo ati gbigbogun ti iwa ajẹbanu, gẹgẹ bi ileri to ṣe nigba to de ori oye.Bakan naa lo tun sọ pe awọn nnkan mẹta yii ni oun gbe awọn ileri ti oun ṣe lasiko ipolongo ibo oun le, oun si ti ṣe aṣeyọri nlanla lawọn ẹka naa.Buhari ni lootọ orilẹede Naijiria ko tii de ilẹ ileri, sibẹ ijọba oun ti fi ẹsẹ Naijiria le ọna idagbasoke ti ko ṣee yipada mọ bayii nipasẹ awọn eto idagbasoke to mu igbayegbadun araalu lọkunkundun.Aarẹ Buhari sọ pe, “Mo fẹ ran gbogbo yin leti pe lasiko ti mo n ṣe ipolongo ibo lati di aarẹ lọdun 2015, mo ṣeleri lati mu atunṣe ba eto aabo, mu ọrọ aje gbopọn sii ati didojukọ iwa ajẹbanu. Mo dupẹ lọwọ Ọlọrun pe mo lee fi ọwọ sọya pe mo ti pegede lawọn ileri mẹtẹẹta yii. “Nigba ti mo gba ijọba, irọkẹkẹ awọn agbesunmọmi atawọn ipenija eto abo miran ti ṣu bo orilẹede yii. Laifọtape, mo lee sọ pe a ti gbogun ti iwa igbesunmọmi, a si ti bori rẹ, pẹlu bi a ṣe gba gbogbo awọn ilu ti awọn agbesunmọmi gba pada. Lọwọ yii asiko ikẹyin ni fun iwa igbesunmọmi lorilẹede Naijiria.” Bẹẹ lo tun fi kun un pe iṣejọba oun tun ti ṣe gudugudu meje yaayaa mẹfa lẹka eto ẹkọ nipa mimu afikun ba iye owo iyasọtọ fun eto ẹkọ ninu eto iṣuna ọdọọdun.


Idibo 2023: Ẹgbẹ oṣelu APC ati Tinubu maa lulẹ gbẹyin nitori Wike - Wolii Ayọdele ju bọmbu ọrọ sita

Alaṣẹ ati oludasilẹ ijọ INRI Evangelical Spiritual Church, Wolii Elijah Ayọdele ti sọ pe oludije s'ipo aarẹ ti gomina ipinlẹ Rivers, Nyesom Wike ba ṣagbatẹru ẹ lọdun 2023 yoo lulẹ gbẹyin ni. Wolii Ayọdele sọ pe Wike kan fẹẹ da rukerudo silẹ fun oludije s'ipo aarẹ labẹ asia ẹgbẹ oṣelu All Progressives Congress, APC, Bọla Ahmẹd Tinubu lasan ni. Gbajugbaja Wolii naa lo sọrọ yii ninu atẹjade ti oludamọran pataki rẹ lori ọrọ iroyin, Ọgbẹni Oluwatosin Ọṣhọ gbe jade lonii, ọjọ Aiku, Sannde. O ni o ṣeni laanu wi pe Wike n fi ọjọ ọla rẹ ninu eto oṣelu tafala, pẹlu awọn igbesẹ to n gbe lẹnu ọjọ mẹta sẹyin. “Ẹgbẹ oṣelu APC ati Tinubu maa lulẹ n'ipinlẹ Rivers. Bi Wike ṣe n ṣagbatẹru Tinubu yoo jẹ ajalu, nitori pe ẹnikẹni ti gomina naa ba tẹle yoo lulẹ patapata.


O ni o ṣeni laanu wi pe Wike n fi ọjọ ọla rẹ ninu eto oṣelu tafala, pẹlu awọn igbesẹ to n gbe lẹnu ọjọ mẹta sẹyin. “Ẹgbẹ oṣelu APC ati Tinubu maa lulẹ n'ipinlẹ Rivers. Bi Wike ṣe n ṣagbatẹru Tinubu yoo jẹ ajalu, nitori pe ẹnikẹni ti gomina naa ba tẹle yoo lulẹ patapata. “Wike n fi ọjọ iwaju rẹ ninu eto oṣelu ṣere, eyi yoo si ta epo si aṣọ ala rẹ. Awọn eeyan rẹ ko nii gbọran sii lẹnu, nitori pe o ti gun igi re kọja ewe.’’ Bakan naa ni Wolii Ayọdele tun ṣe ikilọ nla fun ajọ eleto idibo orileede Naijiria, iyẹn National Electoral Commission, INEC, lori eto idibo to n bọ yii, to si loun ri awuruju to fẹẹ ṣẹlẹ nipasẹ ajọ naa. O kọminu lori ẹrọ BVAS ti ajọ INEC fẹẹ fi ṣeto idibo yii, to si lawọn kan yoo gbabọdi nitori pe wọn fẹẹ dabaru aṣeyọri ẹtọ idibo apapọ ọdun 2023.


“Wike n fi ọjọ iwaju rẹ ninu eto oṣelu ṣere, eyi yoo si ta epo si aṣọ ala rẹ. Awọn eeyan rẹ ko nii gbọran sii lẹnu, nitori pe o ti gun igi re kọja ewe.’’ Bakan naa ni Wolii Ayọdele tun ṣe ikilọ nla fun ajọ eleto idibo orileede Naijiria, iyẹn National Electoral Commission, INEC, lori eto idibo to n bọ yii, to si loun ri awuruju to fẹẹ ṣẹlẹ nipasẹ ajọ naa. O kọminu lori ẹrọ BVAS ti ajọ INEC fẹẹ fi ṣeto idibo yii, to si lawọn kan yoo gbabọdi nitori pe wọn fẹẹ dabaru aṣeyọri ẹtọ idibo apapọ ọdun 2023.


Kwara 2023: Awọn ọba alaye niluu Iṣin ṣatilẹyin fun AbdulRazaq lẹẹkeji

Gbogbo awọn ọna alaye kaakiri ilu Iṣin, ijọba ibilẹ Iṣin ti sọ pe awọn ko ni oludije miran s'ipo gomina ipinlẹ Kwara, to kọja ẹni to ti n ṣakoso le wọn lori lati bi ọdun mẹrin din diẹ sẹyin, iyẹn Gomina AbdulRahman AbdulRazaq. Wọn lawọn ṣetan lati ṣagbatẹru ipolongo idibo fun AbdulRazaq lati pada s'ipo naa lẹẹkeji, nitori pe gbogbo ohun to n ṣe lo n tẹ wọn lọrun. Bakan naa ni wọn sọ pe iṣakoso Gomina wọn kii ṣe pẹlu ojusaaju, bẹẹ si ni ko ni nnkan ṣe pẹlu ọrọ ẹlẹyamẹya, bi ko ṣe pe lori otitọ ati iwa ọmọluabi. Gbogbo awọn ọba alaye naa lo sọrọ idaniloju yii nibi ayẹyẹ ayajọ ọdun kẹrinla ti Ọba Solomon Olugbemiga Oloyede, Atọbatẹlẹ keji gb'ọpa aṣẹ gẹgẹ bii Oluṣin tiluu Isanlu-Iṣin, ipinlẹ Kwara. Ayẹyẹ naa to waye lọjọ Abamẹta, Satide ana ni wọn tun ti lo anfaani rẹ lati fi oye tuntun da Gomina AbdulRazaq lọla gẹgẹ bii Atunluṣe tiluuIsanlu-Iṣin, ti wọn si fi iyawo rẹ, Olufọlakẹ jẹ oye Yeye Atunluṣe tiluu Isanlu-Iṣin.Lara awọn to wa nibẹ ni alaga TIC fun ijọba ibilẹ Iṣin, Ọnarebu Tunde Timothy Fadipẹ; Alaaji Mọshood Mustapha; Ọlọfa tiluu Ọffa, Ọba Mufutau Gbadamọsi Eṣuwoye keji, ati Olupo tiluu Ajaṣẹ-Ipo, Ọba Ismail Yahya Alebioṣu, to fi mọ Alaaji Kamọrudeen Yusuf.Nigba to n gba ẹnu gbogbo ọmọ ilu naa sọrọ, Ọba Atóbatẹlẹ keji sọ pe idagbasoke ti Gomina AbdulRazaq ti mu ba ilu naa, paapaa ipinlẹ Kwara laaarin asiko to fi wa n'ijọba ti gbe ipinlẹ naa soke, eyi to ya awọn eeyan lẹnu, nitori pe wọn ko lero wi pe wọn le de ipo ti wọn wa lonii.Kabiyesi ni awọn akanṣe iṣẹ idagbasoke to ti waye niluu Iṣin ko lẹgbẹ, nitori pe ilu naa ti dagbasoke kọja afẹnuroyin, to si tun ti n jẹ ki ilu naa maa lewaju. O wa sọ pe awọn ko tun ni ẹlomiran t'awọn le fọwọ rẹ sọya wi pe yoo ṣe daadaa, to kọja ẹnikan ṣoṣo to nifẹẹ awọn eeyan rẹ denu, iyẹn Gomina AbdulRazaq.


Ọwọ tẹ 'Daddy GO' ati akẹkọọ ile ẹkọ bibeli pẹlu egboogi oloro ti wọn fẹẹ gbe lọ Dubai

Ẹwọ ajọ to n gbogun ti aṣilo oogun ati egboogi oloro lorileede Naijiria, National Drug Law Enforcement Agency, NDLEA ti tẹ gbajugbaja oludasilẹ ṣọọṣi kan niluu Eko ati awọn awọn akẹkọọ il ẹkọ bibeli rẹ pẹlu egboogi olori. Papakọ ofurufu Murtala Muhammed to wa legbegbe Ikẹja niluu Eko lọwọ palaba wọn ti segi lọjọ Abamẹta, Satide to kọja, lakooko ti wọn fẹẹ ri irin ajo lọ sorileede United Arab Emirates, iyẹn Dubai. Oludasilẹ ijọ Seraphic and Sabbath Assembly to wa niluu Eko, High Priest Nnodu Azuka Kenrick la gbọ pe akara rẹ tu s'epo pẹlu ikọ akọwọrin rẹ. Ninu atẹjade ti agbẹnusọ ajọ NDLEA, Fẹmi Babafẹmi fi sita lọjọ Aiku, Sannde, oni, o ni yatọ si olori ijọ tọwọ tẹ yii, ọwọ tun té awọn ọmọ ẹyin rẹ. Udezuka Udoka to jẹ akẹkọọ ilẹ ẹkọ bibeli ti Emmanuel College of Theology to wa n'Ibadan; ati ẹnikan ti wọn pe ni ejẹnti, Oyoyo Mary Obasi, lọwọ palaba wọn segi papọ. Egboogi oloro ti wọn pe ni Methamphetamine ati Skunk ti wọn ko sinu kẹẹgi omi nipasẹ ileeṣẹ akẹru NAHCO ni wọn ka mọ wọn lọwọ ni papakọ ofurufu naa l'Ekoo, lakoko ti wọn fẹẹ lọ Dubai.


Ninu atẹjade ti agbẹnusọ ajọ NDLEA, Fẹmi Babafẹmi fi sita lọjọ Aiku, Sannde, oni, o ni yatọ si olori ijọ tọwọ tẹ yii, ọwọ tun té awọn ọmọ ẹyin rẹ. Udezuka Udoka to jẹ akẹkọọ ilẹ ẹkọ bibeli ti Emmanuel College of Theology to wa n'Ibadan; ati ẹnikan ti wọn pe ni ejẹnti, Oyoyo Mary Obasi, lọwọ palaba wọn segi papọ. Egboogi oloro ti wọn pe ni Methamphetamine ati Skunk ti wọn ko sinu kẹẹgi omi nipasẹ ileeṣẹ akẹru NAHCO ni wọn ka mọ wọn lọwọ ni papakọ ofurufu naa l'Ekoo, lakoko ti wọn fẹẹ lọ Dubai. Gẹgẹ bi a ṣe gbọ, Nnodu to jẹ oludasilẹ ijọ naa lọwọ tẹ ninu ṣọọṣi ẹ to wa ni ojule kinni, adugbo Sabbath to wa lagbegbe Ijeṣha, l'Ekoo. Wọn  ni lẹyin ti ọwọ ti tẹ Obasi ati Udoka to ran niṣẹ de toru-toru ni wọn tu aṣiri sita wi pe oun lo ran wọn niṣẹ. Skunk to to 283, ti ko din ni iwọn 14.90kiligiraamu ati 204giraamu egboogi 'meth' to wa ninu kẹẹgi epo lita marundinlọgbọn ni wọn gba lọwọ wọn ni papakọ ofurufu naa.


Gẹgẹ bi a ṣe gbọ, Nnodu to jẹ oludasilẹ ijọ naa lọwọ tẹ ninu ṣọọṣi ẹ to wa ni ojule kinni, adugbo Sabbath to wa lagbegbe Ijeṣha, l'Ekoo. Wọn  ni lẹyin ti ọwọ ti tẹ Obasi ati Udoka to ran niṣẹ de toru-toru ni wọn tu aṣiri sita wi pe oun lo ran wọn niṣẹ. Skunk to to 283, ti ko din ni iwọn 14.90kiligiraamu ati 204giraamu egboogi 'meth' to wa ninu kẹẹgi epo lita marundinlọgbọn ni wọn gba lọwọ wọn ni papakọ ofurufu naa. Obasi ni wọn lo darukọ oludasilẹ ijọ wọn, ati ọmọ rẹ, Chisom Obi, toun ti na papa bora ni wọn ran oun niṣẹ naa, pẹlu ileri owo nla ti wọn yoo fun un, to ba de. O ni ko to di pe oun gbera ni wọn ti bura foun pe bi aṣiri ba tu, oun ko gbọdọ sọ fẹnikẹni, ati pe niṣe ni wọon dunkooko mọ ẹmi oun lati gbe egboogi naa, nitori toun ti mọ aṣiri wọn. Babafẹmi wa jẹ ko di mimọ pe awọn tọwọ tẹ naa yoo foju ba ile ẹjọ lẹyin iwadii awọn.


Obasi ni wọn lo darukọ oludasilẹ ijọ wọn, ati ọmọ rẹ, Chisom Obi, toun ti na papa bora ni wọn ran oun niṣẹ naa, pẹlu ileri owo nla ti wọn yoo fun un, to ba de. O ni ko to di pe oun gbera ni wọn ti bura foun pe bi aṣiri ba tu, oun ko gbọdọ sọ fẹnikẹni, ati pe niṣe ni wọon dunkooko mọ ẹmi oun lati gbe egboogi naa, nitori toun ti mọ aṣiri wọn. Babafẹmi wa jẹ ko di mimọ pe awọn tọwọ tẹ naa yoo foju ba ile ẹjọ lẹyin iwadii awọn.


Gbemidebẹ: Yayi gbe Tinubu wọluu Ilaro

Iroyin to tẹ AWIKONKO lọwọ ti sọ pe oludije s'ipo Aarẹ Naijiria labẹ asia ẹgbẹ oṣelu All Progressives Congress, APC, Bọla Ahmẹd Tinubu ti wa niluu Ilaro, ipinlẹ Ogun. Bo tilẹ jẹ pe a ko tii le f'idi ohun ti Tinubu lọ nibẹ mulẹ lasiko ti a pari akojọpọ iroyin yii, sibẹ, a gbọ pe nipaṣẹ oludije s'ipo aṣofin agba l'ẹkun Yewa, Sẹneto Ọlamilekan Adeọla lo fi lọ sibẹ. Bẹẹ la tun gbọ pe Sẹnetọ Adeọla mu Tinubu lọ ba awọn agbaagba ilẹ Yewa lori eto idibo to n bọ lọna yii. Ẹkunrẹrẹ iroyin naa n bọ laipẹ.


Awọn tọọgi yawọ ṣọọṣi Kerubu l'Ondo, wọn danu sun dukia

Titi di asiko ti a pari akojọpọ iroyin yii ni ko tii sẹni to le sọ pato nipa awọn to yawọ ṣọọṣi kan ti wọn pe ni Motailatu Church of God, ẹka ti Oke-Idahun Parish, ti wa nijọba ibilẹ Akurẹ North, ipinlẹ Ondo, ti wọn si danu sun awọn dukia to wa nibẹ. Irọlẹ ọjọ Ẹti, Furaidee la gbọ pe awọn tọọgi tẹnikẹni ko tii mọ yawọ inu ṣọọṣi naa to jẹ ẹka ṣọọṣi Kerubu ati Serafu, ti wọn si ṣọṣẹ buruku ọhun. Gẹgẹ bi alakoso ijọ naa, Very Rev’d David Akinadewo-Adekahunsi ṣe ṣalaye f'awọn akọroyin lọjọ Abamẹta Satide, o ni iyalẹnu lo jẹ foun nigba toun wọnu ṣọọṣi naa, toun si ohun to ṣẹlẹ. O ni atupa to wa lori pẹpẹ, eyi ti wọn bajẹ lo pe akiyesi oun si iṣẹlẹ naa, toun si ri bi awọn afọku igo ṣe kun gbogbo ilẹ inu ọgba ṣọọṣi. Siwaju sii lo sọ pe lara awọn dukia ti wọn bajẹ ni apoti ọrẹ ati idamẹwaa, aga ijokoo, pẹlu awọn ohun elo miran bii iwe orin ati bẹẹbẹẹlọ. Alakoso ijọ naa, Akinadewo ti ọpọ awọn eeyan tun mọ si Arẹmọlẹkun, sọ fawọn akọroyin pe oun ti fi to ileeṣẹ ọlọpaa leti, toun si nigbagbọ pe iwadii kikun yoo fẹsẹ mulẹ laipẹ.


Mọto tẹ iyaale ile pa n'Ifọ lakoko to fẹẹ sọda

Mọto ayọkẹlẹ kan ti ko tii sẹni to mọ la gbọ pe o ti gba iyaale ile kan danu, to si pa a loju ẹsẹ.Ọsan oni, ọjọ Aiku, Sannde la gbọ pe mọto tẹ obinrin naa pa lakoko to fẹẹ sọda si odikeji opopona.Itosi teṣan ọlọpaa Ifọ lopopona Eko si Abẹokuta ni iṣẹlẹ ọhun ti waye.Awọn oṣiṣẹ aabo oju popona nipinlẹ Ogun, TRACE la gbọ pe wọn gbe oku obinrin naa lọ mọṣuari ọsibitu jẹnẹra ti Ifọ.


Aarin oru ni mo maa n ba ọmọ iyawo mi, ọmọ ọdun mẹrinla laṣepọ, ṣugbọn iṣẹ eṣu ni - David jẹwọọ

Baba agbaaya kan ti ọwọ tẹ laipẹ lori ẹsun wi pe o n ko ibasun fun ọmọ iyawo to ṣẹṣẹ n fẹ ti sọ pe iṣẹ eṣu ni, ati pe asiko toun ba ti mu ọti yo loun maa n ba ọmọ naa laṣepọ laaarin oru.David Gaius lorukọ ọkunrin naa ti wọn sọ pe ẹẹmẹta ọtọọtọ lo ti ko ibasun fun ọmọ naa, ati pe yoo tun fi aṣọ funfun pa oju ara ọmọ ọhun lẹyin to ba ṣetan.Ipinlẹ Adamawa ni iṣẹlẹ ọhun ti waye, ni agbegbe kan ti wọn n pe ni Unguwan Prison, abule Dirma, Dumne ijọba ibilẹ Song.Gẹgẹ bi agbẹnusọ fawọn ọlọpaa ipinlẹ naa, SP Suleiman Nguroje ṣe ṣalaye, o ni ko si ọrọ meji ti David n sọ, bi ko ṣe pe 'iṣẹ eṣu ni'.O ni eṣu lo maa n tan oun jẹ lati lọ ba ọmọ naa laṣepọ nigba toun ba ti mu ọti yo kẹri.Bakan naa ni David tun sọ pe loootọ loun maa n lo oogun ifẹ lati jẹ ki ọmọ naa nifẹ oun, ati pe inu ẹran toun maa n fun un jẹ, loun n fi oogun ifẹ naa si.Siwaju sii lo fidi rẹ mulẹ pe ọdun 2020 loun kọkọ fipa ba ọmọ naa laṣepọ, iyẹn nigba to wa lọmọ ọdun mẹrinla.Nigba to n sọ bi ọwọ ṣe tẹ ẹ, o ni iyawo oun to jẹ iya ọmọ naa lo ka oun nibi toun ti n ba ọmọ naa laṣepọ karakara ni igba kẹta.Bẹẹ lo fi kun ọrọ rẹ pe kii ṣe nitori oogun owo loun ṣe n ba ọmọ naa laṣepọ.


NECO: Ọga ile-ẹkọ to ba gba owo kọja ilana ijọba yoo foju winna ofin - Ijọba Kwara pariwo sita

Ijọba ipinlẹ Kwara ti ṣe ikilọ nla fun gbogbo awọn ọga ile ẹkọ girama kaakiri ipinlẹ naa, lati ma ṣe gba owo kọja iye ti ijọba la kalẹ fun owo iforukọsilẹ fun idanwo NECO, iyẹn National Examination Council (NECO).Wọn ni iye owo ti ijọba la kalẹ ni ki gbogbo awọn ọga ile ẹkọ gba lọwọ awọn akẹkọọ ti wọn fẹẹ kopa ninu idanwo NECO naa.Ijọba Kwara lo sọrọ yii ninu atẹjade ti akọwe iroyin ileeṣẹ to n ri sọrọ eto ẹkọ nipinlẹ naa, Peter Amọgbọnjaye fi sita.O ni ọga oun, Hajia Saadatu Madibo Kawu to jẹ Kọmiṣanna f'ọrọ eto ẹkọ lo paṣẹ naa, wi pe ẹni ti ọwọ ba tẹ lori ẹsun wi pe o gba owo kọja nnkan ti ijọba fi lelẹ yoo jẹ iyan rẹ n'iṣu.Kawu ni lara awọn igbesẹ lati dẹkun iwa ajẹbanu ati ilọnilọwọgba to maa n ṣẹlẹ ni gbogbo asiko yii ni lati pariwo sita.Amọgbọnjaye sọ pe ile ẹkọ girama ti St. Anthony to wa niluu Ilọrin, nibi ti wọn ti fi eto iforukọsilẹ naa lelẹ, ni ọga oun ti sọrọ naa jade, nibi to ti yanna-naa bi awọn akẹkọọ yoo ṣe san owo, ati iye ti wọn yoo san. Owo fọọmu: ₦17,800.00E-Regisration Charge: ₦1,050.00Administrative Charge to School: ₦1,100.00Four-Figure Table: ₦500.00 O ni apapọ iye owo ti ọmọ kan yoo san fun fọọmu naa jẹ ₦22,450 pere. Ati pe jke ẹkọ kọọkan yoo san ẹgbẹrun marunlenigba (₦5,200) gẹgẹ bi owo 'Photo Album, Syllabus ati Water Proof Certificate Folder/Jacket.'


2023: Awọn agbaagba Ariwa Kwara f'ọkan AbdulRazaq balẹ lori idibo to n bọ

Gbogbo awọn agbaagba ati alẹnulọrọ lẹkun Ariwa ipinlẹ Kwara ni wọn ti sọ fun gomina ipinlẹ naa, AbdulRahman AbdulRazaq lati lọ f'ọkan ara rẹ balẹ, nitori pe awọn yoo gba gbogbo agbegbe naa fun un ninu eto idibo to n bọ lọna l'oṣu kẹta, ọdun ti a wa yii. Ọsẹ to kọja yii lawọn agbaagba naa ti Aṣoju Nurudeen Muhammed lewaju wọn, lọ ṣe abẹwo si Gomina AbdulRazaq, nibi ti wọn ti ṣe ipade bi nnkan yoo ṣe lakoko eto idibo to n bọ. Nibẹ ni wọn ti jẹ ko di mimọ pe gomina wọn ti na ọwọ mudunmudun eto iṣẹjọba awaarawa si gbogbo ẹkun to wa n'ipinlẹ naa, paapaa ẹkun Ariwa Kwara ti awọn ti wa. Wọn ni gbogbo awọn akanṣe iṣẹ idagbasoke ti gomina ṣe lọdun mẹta le diẹ sẹyin lawọn ri ipa rẹ, to si fọkan awọn balẹ wi pe ọjọ iwaju rere f'awọn, paapaa iran to n bọ lẹyin.Lara awọn agbaagba naa ni; alaga ijọba ibilẹ Kaiama tẹlẹri, Alaaji Inuwa Musakallah; Ọnarebu Abdulmumin Sidik Katibi; Alaaji Abubakar Ndakene; Oloye Wọle Ọkẹ.Awọn miran ni; Ciroman tiluu Kaiama, Alaaji Abubakar Omar; Ọnarebu Abdulkareem Ayinde; ati Atiku Abdulsalam toun jẹ alaga igbimọ agbaagba Ariwa Kwara.


Gbajumọ oloye ilu Owu-Ẹgba jade laye lojiji

Ọkan pataki lara awọn oloye to di ilu Owu-Ẹgba, Oloye Oluwọle Iṣhọla ti jade laye.Gẹgẹ bi a ṣe gbọ, Oloye Oluwọle Iṣhọla ni Abọre ilu Owu, to si tun jẹ Oluwo Iledi-Owu, Abẹokuta lo jade laye lọjọ Aiku, Sannde ana.Oloogbe naa ti ọpọ mọ si Baba Oriṣa Agbaye ni wọn lo jade laye lẹyin aisan arampẹ.


Wọn ni Ọba Akinolu yẹyẹ Peter Obi, o loun ko fẹẹ rii soju

Iroyin to tẹ AWIKONKO lọwọ laipẹ yii ti sọ pe Ọba ilu Eko, Ọba Rilwan Akinolu ti yẹyẹ oludije s'ipo aarẹ orileede Naijiria labẹ asia ẹgbẹ oṣelu Labour. Bo tilẹ jẹ pe a ko le f'idi iroyin naa mulẹ titi di asiko ti a pari akojọpọ iroyin yii, sibẹ, wọn ni gbogbo igbesẹ Peter Obi lati ṣabẹwo si Ọba Akinolu lo ja si pabo, l'ọsẹ to kọja. Wọn ni awọn alakoso eto ipolongo idibo fun Peter Obi ni wọn mu iwe lọ si aafin Ọba Akinolu lati rii, ṣugbọn ti wọn ni kabiyesi paṣẹ pe oun ko fẹẹ ri oludije s'ipo aarẹ miran to kọja Tinubu.


Ramọni Akanni ati ọmọ rẹ, Orindọla wọluu Brazil lati dabira

Bi ẹ ṣe n ka iroyin yii, inu idunnu ati ayọ nla ni gbogbo awọn ololufẹ agba olori nni, Alaaji Rahmọn Akanni ati ọmọ rẹ, Alaaja Alhaja Silifat Akanni Ebudọla Amọkẹ Orindọla, ẹni t'ọpọ awọn eeyan mọ si Ta L'Ọlọhun wa pẹlu bi wọn ṣe lọ fi orin da awọn ololufẹ wọn lara ya lorileede Brazil. Ọsẹ to kọja yii la gbọ pe Alaaji Akanni, ẹni t'awọn eeyan tun n pe ni Arole K1 ati RK1 ati Alaaji Silifat lọ si orileede Brazil. AWIKONKO gbọ pe Rua Barbosa, 42, Bela Vista So Sao Paulo lawọn mejeeji ti kọkọ lọ f'orin da awọn ololufẹ wọn laraya. Siwaju sii la gbọ pe wọn yoo lo anfaani rẹ lati ṣe irin ajo afẹ, lati wo bi ilu naa ṣe ri.


Wọn ju baba agbalagba sẹwọn ọdun marun-un, ọmọ ọdun mẹjọ lo fipa ja ibale rẹ l'Ẹdo

Ile ẹjọ Majisireeti to wa nipinlẹ Edo ti ju baba agbalagba kan, Frederick Agbozuadu, sẹwọn ọdun marun-un lori ẹsun fifipa ba ọmọdebinrin, ọmọ ọdun mẹjọ laṣepọ, to si tun ja ibale rẹ.Ijọba ibilẹ kan ti wọn pe ni Akoko-Edo, ipinlẹ Edo la gbọ pe Frederick ti ba ọmọ naa laṣepọ.Ninu atẹjade ti ajọ alaanu kan, Brave Heart Initiative to gbe baba naa lọ sile ẹjọ gbe jade lọjọ Aiku, Sannde to kọja, wọn ni Ọjọbọ, Tọsidee, ọjọ kẹsan, oṣu keji, ọdun 2023 ni ile ẹjọ naa gbe idajọ kalẹ.  Ajọ naa lo jẹ ka mọ pe ile ẹjọ ko faaye silẹ fun owo itanran, bi ko ṣe pe ko lọ fi ẹwọn ọdun marun-un naa gbara.


Ẹ wo awọn pata Fẹla Anikulapo ti wọn n fi owo wo lorileede France

Eyi l'awọn pata ti gbajugbaja onkọrin agbaye nni, Oloogbe Fẹla Anikulapo n wọ nigba to wa laye, ko to di pe o jade laye.Awọn apata naa ni wọn ti wa niluu Paris, orileede France nibi ti awọn eeyan kaakiri agbaye ti lọ n fi owo wo o lati mọ bo ṣe ri.Gbagede igbafẹ aṣa ti a mọ si Musuem, eyi ti wọn sọ lorukọ Fela Museum la gbọ pe awọn eeyan ti lọ n fi owo wo.Bẹ o ba gbagbe, ọkan pataki lara awọn onkọrin to jẹ obinrin nni, Yẹmi Alade ti fi pata Fẹla kọrin ri, to si ni ogbontarigi ni Fẹla jẹ si awọn pata rẹ [Fela was a legend to his panties" - Yemi Alade.]


Awọn agbebọn yinbọon f'alaga ẹgbẹ oṣelu PDP

Bo tilẹ jẹ pe titi di asiko ti a pari akojọpọ iroyin yii ni iwadii ṣi n lọ lọwọ lori awọn to yinbọn fun alaga ẹgbẹ oṣelu Peoples Democratic Party, PDP ni wọọdu Ogbaku, ijọba ibilẹ Mbaitoli, ipinlẹ Imo, sibẹ, kayeefi ni ikọlu ọhun ṣi n jẹ. Nnkan bi aago mẹsan ku iṣẹju kan alẹ ọjọ Abamẹta, Satide to kọja yii ni ikọlu ọhun waye nile ẹ to wa ladugbo Umunomo Nsokpo, iyẹn lagbegbe Ogbaku. A gbọ pe niṣe lawọn agbebọn naa fo fẹnsi ile rẹ wọle lakoko ti ko si nile, ti wọn si duro de e, to fi de, ko to di pe wọn yinbọn fun un. Ọkan lara awọn ara agbegbe naa to ba awọn akọroyin sọrọ jẹ ko di mimọ pe bi alaga naa ṣe n wọnu ọgba ile ẹ, ni wọn kọluu.Ẹni naa ni bi alaga ọhun ṣe ri wọn, lo ti sare pariwo sita, to si fẹ maa sa wọnu ile lọ, ko to di pe wọn yinbọn fun un lẹsẹ L'oju ẹsẹ lo sọ pe awọn agbebọn naa tun ti fo fẹnsi, ti wọn si na papa bora. Agbẹnusọ f'ẹgbẹ PDP nipinlẹ naa, Collins Opuruozor, ti jẹ ko di mimọ pe iwadii ti n lọ lọwọ, pẹlu igbagbọ wi pe ọwọ yoo tẹ gbogbo awọn to lọwọ ninu iṣẹ buruku naa.


O ma ṣe o: Ọmọ ọdun mẹrinla ku sinu agbami okun [Fọto]

Ọmọdekunrin, ọmọ ọdun mẹrinla kan la gbọ pe o ti ku sinu agbami okun nla lọjọ Aje, Mọnde, ana, ọjọ kẹtala, oṣu keji, ọdun 2023 ti a wa yii. Ashfa Ibrahim, ni wọn pe orukọ ọmọ to ku somi naa labule Danzaki, ijọba ibilẹ Gezawa, ipinlẹ Kano. Gẹgẹ bi agbẹnusọ ileeṣẹ panapana nipinlẹ naa, Alaaji Saminu Abdullahi ṣe ṣalaye lọjọ Iṣẹgun, Tusidee, onii, o sọ pe o jẹ ẹdun ọkan wi pe ọmọ naa ti ku k'awọn too debẹ. O ni ẹnikan to n jẹ Ibrahim Abdullahi lo sare pe awọn lori foonu, ti awọn si debẹ pẹlu irinṣẹ igbalode, ati awọn akọṣẹmọṣẹ omuwẹ, ti wọn si gbe e jade. Bẹẹ lo sọ pe ọsibitu jẹnẹra ti Gezawa lawọn dokita ti fidi rẹ mulẹ pe ọmọ naa ti gba ekuru jẹ lọwọ ẹbọra. Bakan naa lo fi kun ọrọ rẹ, wi pe awọn ti fa oku rẹ le olori abule naa, Muhammed Abdulkarim, lati sinku rẹ gẹgẹ bo ti tọ, ati bo ti yẹ.


Ọdun marun-un lo ku fun mi lati maa fẹṣẹku-bi-ojo

Afẹṣẹku-bi-ojo ọmọ orileede Naijiria nni, Israel Adesanya to jẹ ẹni to mọ-ọn ja ju lagbaye tẹlẹ, iyẹn Former UFC Middleweight Champion, ti sọ pe ọdun marun-un si asiko yii loun yoo gbe akoto ija oun ti, toun yoo si fẹyinti. Israel Adesanya lo sọrọ naa ṣaaju ifigagbaga ẹlẹẹkeji rẹ pẹlu Alex Pereira. Bẹ o ba gbagbe, Adesanya to ti n di bẹliiti UFC mu tipẹtipẹ ni Pereira doju rẹ bolẹ lọdun to kọja, eyi ti yoo jẹ igbakẹta ti wọn yoo pade.


Awọn oni 'POS' to n gba owo aitọ lọwọ araalu yoo rugin oyin laipẹ - CBN

Banki agba lorileede Naijiria, Central Bank of Nigeria (CBN) ti sọ pe awọn to n fi owo ṣowo, iyẹn POS kaakiri orileede Naijiria, ti wọn n gba owo aitọ lọwọ araalu ni yoo foju winna ofin laipẹ. Gomina Godwin Emefiele lo sọ eyi di mimọ nibi ipade to ṣe pẹlu awọn kan laipẹ yii niluu Abuja. Emefiele ni gbogbo awọn to n ṣe POS, ti wọn n gba kọja iye ti banki fi lelẹ lawọn yoo foju wọn winna ofin, ti wọn yoo si jiya ẹṣẹ wọn. O ni akoko ipenija ree f'awọn ọmọ Naijiria, ko wa yẹ ki awọn kan maa lo anfaani rẹ lati fi f'iya jẹ araalu lọna aitọ.


Awọn meji to ra mọto tọkọ-tiyawo ti wọn dana sun l'Abẹokuta ti ha o

Ileeṣẹ ọlọpaa ipinlẹ Ogun ti jẹ ko di mimọ pe ọwọ awọn ti tẹ awọn meji to ra mọto tọkọtaya ti wọn dana sun niluu Abẹokuta nirakura ti ha, wọn si ti wa lahamọ awọn. Azeez Usman ati Owolaja Aanuoluwapọ lawọn mejeeji tọwọ tẹ lori ẹsun pe wọn ra mọto ti wọon jigbe nirakura, wọn si tun ṣa ta gẹgẹ bii mọto aloku. Ẹgbẹrun lọna aadọjọ la gbọ pe wọn ra mọto naa ti owo rẹ ko din ni miliọnu mẹrin naira. Ọga ọlọpaa ipinlẹ Ogun, FRank Mba ti paṣẹ pe ki wọn lọ foju wọn ba ile-ẹjọ.


INEC yoo ri ibinu Ọlọrun bi wọn ba ṣe magomago ninu idibo to n bọ yii - Wolii Ayọdele

Alaṣẹ ati oludasilẹ ijọ INRI Evangelical Spiritual Church, Wolii Elijah Babatunde Ayọdele ti sọ pe bi ajọ eleto idibo lorileede Naijiria, Independent National Electoral Commission, INEC ba ṣe magomago, ti wọn ko ṣe ojuṣe wọn ninu eto idibo to n bọ lọna yii, wọn yoo ri ibinu Ọlọrun. Wolii Ayọdele lo sọrọ naa l'ọjọ Iṣẹgun, Tusidee to kọja yii, nibi ayẹyẹ ọjọ ibi ẹ to waye niluu Eko. Nibẹ lo ti sọ pe oriṣiriṣi wahala lo n palẹmọ lẹyin eto idibo apapọ to n bọ lorileede Naijiria laaarin ọjọ mọkanla si asiko yii, to si ni gbogbo aṣeyọri eto idibo naa wa lọwọ ajọ INEC. Wolii Ayọdele tun fi kun ọrọ rẹ pe wahal nla yoo ṣẹlẹ bi oludije s'ipo aarẹ labẹ asia ẹgbẹ oṣelu Labour ati APC, Peter Obi ati Bọla Tinubu ba padanu. "Ko nii ṣi iditẹ-gbajọba kankan ti yoo ṣẹlẹ, ṣugbọn otitọ to wa nibẹ ni pe bi Obi ba padanu ninu eto idibo yii, wahala maa ṣẹlẹ; bẹẹ si ni bi Tinubu ba padanu, wahala yoo ṣẹlẹ. "INEC lo maa pinnu ọjọ iwaju Naijiria, ṣugbọn bi wọn ba ṣe magomago, wọn yoo ri ibinu Ọlọrun.


Wolii Ayọdele tun fi kun ọrọ rẹ pe wahal nla yoo ṣẹlẹ bi oludije s'ipo aarẹ labẹ asia ẹgbẹ oṣelu Labour ati APC, Peter Obi ati Bọla Tinubu ba padanu. "Ko nii ṣi iditẹ-gbajọba kankan ti yoo ṣẹlẹ, ṣugbọn otitọ to wa nibẹ ni pe bi Obi ba padanu ninu eto idibo yii, wahala maa ṣẹlẹ; bẹẹ si ni bi Tinubu ba padanu, wahala yoo ṣẹlẹ. "INEC lo maa pinnu ọjọ iwaju Naijiria, ṣugbọn bi wọn ba ṣe magomago, wọn yoo ri ibinu Ọlọrun. Ibi ti a ro pe ibo naa yoo lọ, o le ma lọ sibẹ."


Ibi ti a ro pe ibo naa yoo lọ, o le ma lọ sibẹ."


Adajọ ti ni ki wọn lọ fi Lekan ati awọn ọrẹ rẹ to pa tọkọtaya l'Abẹokuta pamọ sọgba ẹwọn f'oṣu meji gbako

Ile ẹjọ Majisireeti to wa ni Iṣabọ niluu Abẹokuta ti paṣẹ pe ki wọn lọ fi Lekan Adekanmbi ati awọn ọrẹ rẹ to pa tọkọtaya lọjọ kinni, oṣu kinni, ọdun 2023 yii pamọ sọgba ẹwọn, titi digba ti igbẹjọ miran yoo fi waye. Ọgba ẹwọn ti Ọba ni ile ẹjọ naa paṣẹ pe ki wọn lọ fi Lekan, Ahmẹd Ọdẹtọla ati Waheed Adeniyi pamọ si, ki wọn si fi iya ẹ, Adenikẹ Adekambi ati iyawo afẹsọna ẹ pamọ sọgba ẹwọn Ibara niluu Abẹokuta.Gẹgẹ bi Onidajọ Esther Idowu ṣe paṣẹ naa lonii Ọjọru, Wẹsidee, o ni ọgọta ọjọ tii ṣe oṣu meji gbako ni k'awọn afurasi ọdaran naa fi gbatẹgun lọgba ẹwọn. Yatọ si awọn marun-un naa, Onidajọ Idowu tun paṣẹ pe ki wọn fi awọn meji to ra mọto awọn oloogbe naa nirakura, Owolaja Anuoluwapọ ati Usman Azeez pamọ sọgba ẹwọn Ọba kan naa. Awọn wọnyii ni wọn lọwọ si iku Ọgbẹni Kẹhinde Fatinoye; iyawo ẹ, Bukọla Fatinoye ati ọm, idunjaleọ wọn, Ọrẹoluwa Fatinoye lọjọ Aisun ọdun. Ẹsun mọkanla ọtọọtọ to nii ṣe pẹlu ipaniyan, ijinigbe ati awọn miran ni wọn fi kan wọn nile ẹjọ.


Gbogbo awọn ti ko gba owo naira atijọ yoo fi ẹnu fẹra bi abẹbẹ bi ọwọ ba tẹ wọn - Gomina Abiọdun

Gomina Dapọ Abiọdun ti ipinlẹ Ogun ti sọrọ, o tun fi ọwọ sọya wi pe gbogbo awọn ti wọn ko gba owo naira atijọ yoo fi ẹnu fẹra bi abẹbẹ bi ọwọ palaba wọn ba segi.Dapọ Abiọdun lo sọ eyi di mimọ niluu Abẹokuta ipinlẹ Ogun laipẹ yii, to si ni ile ifowopamọ, awọn olokoowo to ba kọ lati gba owo atijọ loun yoo tu ileeṣẹ wọn pa.Bakan naa lo tun sọ pe yatọ si pe oun yoo ti ileeṣẹ wọn pa, oun yoo tun ni k'awọn agbofinro mu wọn, ki wọn si foju wọn winna ofin.Ninu atẹjade ti akọwe iroyin gomina, Kunle Ṣomọrin fi sita lonii, Ọjọru, Wẹsidee, o sọ pe awọn owo bii ẹgbẹrun kan naira, ẹẹdẹgbẹta naira ati igba naira ti a n na tẹlẹ ṣi jẹ owo gidi ti a n na, ko si tii kasẹ nilẹ O ni iea ọdaju ti ko ba ofin mu l'awọn eeyan n hu lasiko ipenija yii, ti wọn ko si gbọdọ fi ọwọ yẹpẹrẹ mu.Bẹẹ lo sọ pe ẹnikẹni ti wọn ba ri, wi pe ko ba owo naa tete, ki wọn tete pe awọn nọmba ẹrọ ibanisọrọ meji yii lati fi to ijọba leti. Awọn nọmba naa ni; 09099611266 ati 08103341344.


Ile ẹjọ agba paṣẹ pe k'awọn ọmọ Naijiria tẹsiwaju lati maa na awọn owo tẹlẹ lọ

Ile ẹjọ agba orile-ede Naijiria, Supreme Court ti paṣẹ wi pe awọn ọmọ Naijiria lẹtọọ lati maa na awọn owo ti a n na tẹlẹ lọ, lai ni idaduro.Onii, Ọjọru, Wẹsidee ni ile ẹjọ agba naa gbe idajọ yii kalẹ, wi pe k'awọn araalu tẹsiwaju lati maa na awọn owo naa lọ, titi di ọjọ kejilelogun, oṣu keji, ọdun 2023 ti a wa yii.Bẹ o ba gbagbe, ọsẹ to kọja ni ile ẹjọ ti kọkọ paṣẹ pe oun wọgile ọrọ ti banki apapọ Naijiria, CBN sọ tẹlẹ wi pe ọjọ kẹwaa, oṣu keji, ọdun yii ni owo atijọ ko nii wulo mọ.Ṣaaju akoko yii ni gomina ile ifowopamọ apapọ orileede Naijiria, Godwin Emefiele ti sọ pe ọjọ kẹwaa, oṣu keji ti a wa yii ni awọn ọmọ Naijiria ko ni lanfaani lati maa na awọn owo tẹlẹ naa mọ.Ipinlẹ mẹta ọtọọtọ ni wọn gbe banki apapọ Naijiria, CBN, ijọba apapọ lọ sile ẹjọ lati tako ọrọ wi pe owo naira atijo yoo kasẹ nilẹ.Awọn ipinlẹ naa ni; Kaduna, Kogi ati Zamfara.Nigba to n sọrọ, agbẹjọro awọn ipinlẹ wọnyi, Abdulhakeem Mustapha (SAN) sọ pe ìjọba Naijiria kọ jalẹ lati tẹle ofin, paapaa aṣẹ ile ẹjọ.Onidajọ John Okoro yo lewaju igbimọ onidajọ naa sọ pe ko tunọ lọ pe ẹjọ naa lẹkunrẹrẹ, ko si fi awọn ẹsun rẹ sibẹ.Siwaju sii lo sọ pe ẹjọ naa ṣi n tẹsiwaju lọjọ kejilelogun, oṣu keji, ọdun 2023.


2023: Tinubu ati Buhari ṣepade bonkẹlẹ l'Abuja

Oludije sipo Aarẹ labẹ asia ẹgbẹ oṣelu All Progressives Congress, APC, Bọla Ahmẹd Tinubu ati Aarẹ Muhammadu Buhari ti ṣe ipade niluu Abuja.Aarọ oni, Ọjọru, Wẹsidee la gbọ pe Tinubu ati Buhari ṣepade bonkẹlẹ nilegbe aarẹ to wa ni Aso Rock.Ipade ikọkọ naa la gbọ pe o waye ṣaaju ipade awọn agbaagba, iyẹn Federal Executive Council (FEC) meeting.Bo tilẹ jẹ pe titi di asiko ti a pari akojọpọ iroyin yii, la ko tii le sọ pato ohun ti Tinubu ati Buhari jọ so, ṣugbọn sibẹ, wọn ni lori eto idibo to n bọ lọna yii ni ipade naa da lori.


Owo Naira tuntun: Inu Aarẹ Buhari ko dun si wahala t'awọn ọmọ Naijiria n koju lasiko yii, o maa fi ọjọ kun nina awọn owo atijọ - Oṣiṣẹ pataki

Bi iroyin to tẹ AWIKONKO lọwọ laipẹ yii ba fi jẹ otitọ, a je pe asiko to fawọn ọmọ orileede Naijiria lati kuro ninu gbogbo rogbodiyan ati wahala ti wọn n koju lasiko yii.Ọkan pataki lara awọn amugbalẹgbẹ Aarẹ Muhammadu Buhari ti sọ pe gbogbo laalaa ati wahala t'awọn araalu n koju ko tẹ Aarẹ lọrun, to si ti n wa ọna abayọẸni naa sọ pe Aarẹ Buhari ti n ronu lati fi ọgọta ọjọ, iyẹn oṣu meji gbako kun ọjọ ti awọn ọmọ Naijiria yoo fi na owo atijọ gbẹyin.O ni eyi lo fẹẹ waye, lati fi opin si aitẹle aṣẹ ile ẹjọ agba lati bi ọjọ meloo sẹyin, wi pe awọn owo atijọ yoo ṣi maa jẹ nina.Bẹ o ba gbagbe, CBN ti sọ pe aṣẹ ti ile ẹjọ gbe kalẹ wi pe k'awọn eeyan ṣi maa na owo naa lọ ko kan oun, ṣugbọn ọkan pataki lara awọn alẹnulọrọ lọdọ Aarẹ Buhari ti sọ pe ohun to n ṣẹlẹ s'awọn araalu n kọ Buhari lominu pupọO ni lara awọn ohun ti wọn sọ ree ninu ipade awọn gomina ilẹ Naijiria, Nigeria Governors Forum (NGF) ati Progressives Governors Forum (PGF) to waye lonii ni wọn ti mẹnuba ọrọ naa. Siwaju sii lo sọ pe Aarẹ Buhari yoo sọrọ lori ipinu rẹ nipa ilana eto owo sita fun gbogbo araalu.


Aye o! Eeyan mẹfa ku, awọn mẹsan farapa nibi ijamba ọkọ to waye n'Ilọrin

Ko din ni eeyan mẹfa ti wọn padanu ẹmi wọn l'Ọjọru tii ṣe Wẹsidee, ọsẹ yii, ninu ijamba mọto to waye lagbegbe Ganmo, opopona Ilọrin si Omu-Aran, ipinlẹ Kwara. Bọọsi alawọ eeru ti Suzuki kan ti nọmba idanimọ rẹ jẹ BDJ-134XB ati tirela DAF alalubọsa ti nọmba rẹ jẹ ABC435XN, eyi to n bọ lati ipinlẹ Ṣokoto la gbọ pe wọn kọlu ara wọn. Lara awọn to fi iṣẹlẹ naa to wa leti sọ pe ere asapajude lo ṣokunfa ijamba to ran eeyan mẹfa lọ sọrun aremabọ naa. Alakoso ajọ ẹṣọ oju popona ti Federal Road Safety Corps, Ọgbẹni Ade Ogidan, to f'idi ijamba ọhun mulẹ ṣalaye pe yatọ si awọn mẹfa to gba ekuru jẹ lọwọ ẹbọra, awọn mẹsan-an miran tun farapa yannayanna. Ogidan lo jẹ ka mọ pe eeyan mẹẹdogun lo fara kaaṣa ninu ọhun, ti gbogbo wọn si jẹ ọkunrin, ṣugbọn ti mẹfa dagbere faye, nigba t'awọn mẹsan yooku farapa kọja sisọ. Bẹẹ lo fi ye wa pe ọsibitu ijọba t'awọn olukọni, iyẹn UITH to wa niluu Ilọrin l'awọn ko awọn to farapa naa lọ, nigba ti wọn ko awọn to padanu ẹmi wọn lọ si mọṣuari.


Owo Naira tuntun: Buhari fẹẹ b'awọn ọmọ Naijiria sọrọ laarọ oni

Aago meje oni, ỌJọbọ tii ṣe Tọsidee ni Aarẹ orileede Naijiria, Muhammadu Buhari fẹẹ ba gbogbo ọmọ ilẹ naa sọrọ, lori ipinnu ati erongba rẹ lori gbogbo rogbodiyan to n ṣẹlẹ kaakiri lori ọwọngogo epo rọbii ati owo naira tuntun. Ori ikanni agbẹyẹfo ti Twitter ni ijọba Naijiria ti kede iroyin naa, ti wọn si ni ki gbogbo araalu farabalẹ lati gbọ ohun ti Aarẹ Buhari fẹẹ ba wọn sọ. Gbogbo awọn ileeṣẹ amohunmaworan ati igbohunsafẹfẹ patapata kaakiri orileede yii ni wọn rọ lati gbe ọrọ Aarẹ sita f'awọn araalu lati wo, ki wọn si gbọ. Ikanni amohunmawora ijọba apapọ, iyẹn Nigeria Television Authority, NTA, ati agbohunsafẹfẹ ti Radio Nigeria ni Aarẹ Buhari yoo lo lati sọrọ rẹ, ti awọn yooku yoo si darapọ mọ wọn.


Igba naira ni owo ti a maa da pada sita f'awọn araalu - Buhari

Aarẹ Muhammadu Buhari ti sọ pe ko si ipadasẹyin ninu eto ati ilana to wa nilẹ lori owo naira tuntun ati t'atijọ to wa nilẹ, eyi ti banki apapọ, CBN gbe kalẹ.Lonii, Ọjọbọ, Tọsidee, ni Aarẹ Buhari sọrọ naa lakoko to n ba gbogbo ọmọ Naijiria sọrọ lori ipinnu rẹ lati ṣatunṣe lori awọn owo naira ti a n na lorileede yii. Aarẹ Buhari sọ pe lotitọ loun ba gomina banki CBN ṣepade lọdun to kọja, toun si sọ idi pataki ti wọn fi gbọdọ paarọ awọn owo ti a n na ni Naijiria, ati pe oun fọwọ sii pe ki a dẹkun nina awọn owo naa lọjọ kọkanlelọgbọn, osu kinni, ọdun yii. Siwaju sii lo sọ pe awọn tun ri idi pataki lati fi ọjọ mẹwaa kun owo atijọ naa, ki awọn araalu le da wọn pada si banki. O ni ẹgbẹrun kan naira, ẹẹdẹgbẹta naira ati igba naira ni owo ti oun ni ipinnu lati ṣe ayipada wọn, ti ko si si ipadasẹyin lori ẹ. Ni bayii, Aarẹ Buhari sọ pe ẹgbẹrun kan ati ẹẹdẹgbẹta naira ti a n na tẹlẹ ko nii wulo mọ, ṣugbọn awọn yoo da igba naira ti a n na tẹlẹ pada sita f'awọn araalu lati na, titi di oṣu kẹrin, ọdun yii. "Lati le f'opin si wahala t'awọn eeyan n koju, paapaa araalu, mo ti fun CBN ni aṣẹ lati da awọn owo igba naira ti tẹlẹ pada sita, ki awọn eeyan ṣi maa na wọn lọ.Bakan naa ki awọn owo tuntun, ẹgbẹrun kan, ẹẹdẹgbẹta ati igba naira naa pẹlu awọn owo ti a ma maa na titi ti ọjọ kẹwaa, oṣu kẹrin, ọdun 2023.


2023: Ẹyin ọmọ Naijiria, ẹ farabalẹ dibo fun ẹni to wu yin lọkan lai bẹru - Buhari pariwo sita

Aarẹ Muhammadu Buhari ti orileede Naijiria ti parọwa si gbogbo ọmọ orileede yii lati dibo fun oludije s'ipo aarẹ lọdun 2023 to ba wu wọn lọkan. Bẹẹ lo ni ki wọn dibo wọn fun ẹni ti wọn ba n fẹ lai bẹru ohunkohun nitoi pe gbogbo eto lo ti pari lori eto aabo fun eto idibo to n bọ lọna yii. "Ẹyin eeyan mi, lọjọ karundinlọgbọn la maa lọ yan Aarẹ ati awọn aṣofin ti a fẹ. Mo si mọ pe eto ati ilana owo to wa nita lasiko yii ti ko ipa rere, to si ti din nina owo sinu oṣelu ku. "Igbesẹ rere leyin jẹ, to si tun jẹ igbesẹ akikanju  ati ilana rere ti iṣakoso yii fẹẹ fi lelẹ, paapaa ipilẹ rere fun idibo to ṣojuṣara. "Mo fẹẹ rọ gbogbo ọmọ Naijiria, lati jade lọ dibo fun oludije ti wọn ba n fẹ lai bẹriu, nitori pe a maa pese eto aabo to yẹ, wọn yoo si ka ibo yin.


Mo si mọ pe eto ati ilana owo to wa nita lasiko yii ti ko ipa rere, to si ti din nina owo sinu oṣelu ku. "Igbesẹ rere leyin jẹ, to si tun jẹ igbesẹ akikanju  ati ilana rere ti iṣakoso yii fẹẹ fi lelẹ, paapaa ipilẹ rere fun idibo to ṣojuṣara. "Mo fẹẹ rọ gbogbo ọmọ Naijiria, lati jade lọ dibo fun oludije ti wọn ba n fẹ lai bẹriu, nitori pe a maa pese eto aabo to yẹ, wọn yoo si ka ibo yin. "Bakan naa, mo fẹẹ rọ yin pe ki ẹ dẹkun iwa to le dabaru eto idibo yii."


"Bakan naa, mo fẹẹ rọ yin pe ki ẹ dẹkun iwa to le dabaru eto idibo yii."


Gomina araalu l'AbdulRazaq, a fi ka dibo fun lẹẹkeji - Etsu Patigi ṣeleri

Etsu tiluu Patigi, Alaaji Ibrahim Umar, Bologi keji ti sọ pe gomina araalu ni gomina wọn, AbdulRahman AbdulRazaq, ati pe o ti di dandan fun wọn lati dibo fun un lẹẹkeji. O ni ọkan awọn araalu balẹ lori gomina wọn laaarin ọdun mẹta ati oṣu bii mẹjọ to ti wa n'ipo iṣakoso, eyi to ni awọn akanṣe iṣẹ to ti ṣe ko ṣee fọwọ rọ sẹyin. Etsu ni ọwọ ti AbdulRazaq n bọ fawọn ọba alaye ko kere, to si n fun wọn ni ọwọ to tọ, to si ṣe daadaa.Ọjọ Aje, Mọnde, ọsẹ yii ni Etsu Patigi sọrọ naa niluu Patigi, ijọba ibilẹ Patigi nibi ipolongo idibo ti gomina ati awọn oludije lẹgbẹ oṣelu APC ṣe lọ sibẹ. Nibẹ lo ti sọ pe gomina to n farabalẹ gbọ ohun ti awọn araalu n sọ ni AbdulRazaq, to si lo ti di dandan lati dibo fun un lẹẹkeji, ko le tẹsiwaju ninu awọn akanṣe iṣẹ to n ṣe lọ.


Ẹ jẹ ka maa na owo atijọ lọ, tabi ki ẹ ko owo tuntun jade - Adeleke

Gomina Ademọla Adeleke t'ipinlẹ Ọṣun ti ṣe ikilọ nla fun gbogbo awọn banki patapata ti wọn n kọ owo naira atijọ, ti wọn ko si ko owo tuntun sita. Ninu atẹjade ti agbẹnusọ f'Adeleke, Ọlawale Rasheed gbe jade l'Ọjọru, Wẹsidee, ọsẹ yii, Adeleke kọminu lori wahala t'awọn araalu n koju lori owo tuntun ati ti atijọ naa, nipa ofin ati ilana ti banki apapọ orileede yii, Central Bank of Nigeria, CBN gbe kalẹ. Nibẹ lo ti sọ pe oun ko le laju silẹ lati maa wo bawọn araalu ṣe n jiya lori owo wọn to wa ni banki,to si n rọ wọn lati ko owo sita f'awọn to nilo rẹ. "Ẹdun ọkan lo n jẹ fun mi lati maa wo b'awọn araalu ṣe jiya lori owo wọn lasiko yii. Igbe aye ti wa da ohun to nira f'awọn eeyan. Gbogbo ẹka patapata ni wọn n la iṣoro ati idaamu ti ko ṣee fẹnu sọ kọja.


"Ẹdun ọkan lo n jẹ fun mi lati maa wo b'awọn araalu ṣe jiya lori owo wọn lasiko yii. Igbe aye ti wa da ohun to nira f'awọn eeyan. Gbogbo ẹka patapata ni wọn n la iṣoro ati idaamu ti ko ṣee fẹnu sọ kọja. Mo o pe gbogbo awọn alakoso banki patapata lati boju aanu wo awọn eeyan wa. "Ẹni lati ko owo naira tuntun sita f'awọn eeyan, tabi ka tẹsiwaju lati maa na owo atijọ. Ẹ jẹ ka dekun titi awọn araalu, koda, lasiko ti wọn ko ṣẹ."


Mo o pe gbogbo awọn alakoso banki patapata lati boju aanu wo awọn eeyan wa. "Ẹni lati ko owo naira tuntun sita f'awọn eeyan, tabi ka tẹsiwaju lati maa na owo atijọ. Ẹ jẹ ka dekun titi awọn araalu, koda, lasiko ti wọn ko ṣẹ."


Lẹyin to b'awọn ọmọ Naijiria sọrọ, Buhari fi Naijiria silẹ

Aarẹ Muhammadu Buhari ti ṣetan lati fi orileede Naijiria silẹ lati lọ siluu Addis Ababa, lorileede Ethiopia, pẹlu erongba lati darapọ mọ ipade kan to nii ṣe pẹlu ajọ ilẹ adulawọ, iyẹn African Union, AU. Ipade kan ti wọn pe ni Ordinary Session of the Assembly of the African Union, ẹlẹẹkẹrindinlogoji iru ẹ. A gbọ pe ipade naa ni wọn pe akori ẹ ni “Acceleration of the African Continental Free Trade Area (AfCFTA) Implementation.”


Ẹ ma ṣe gbiyanju lati yi ibo fun PDP o - Ṣẹgun Ṣowunmi pariwo sita

Oludije s'ipo gomina ni igun kan lẹgbẹ oṣelu Peoples Democratic Party (PDP) tẹlẹ, Ọtunba Ṣẹgun Ṣhowunmi ti parọwa s'awọn ọmọ ẹgbẹ bayii pe ki wọn ma ṣe gbiyanju lati yi ibo fun ẹgbẹ naa lakoko idibo to n bọ lọna yii. Ṣhowunmi sọ pe ki wọn tẹle ilana ati ofin eto idibo ti ajọ eleto idibo, INEC gbe kalẹ, lati le gba eto idibo oni wọọrọwọ laaye.Gbajugbaja oloṣelu naa lo sọrọ yii niluu Abẹokuta, ipinlẹ naa, lakoko to n bawọn ọmọ ẹgbẹ oṣelu naa ṣe ipade l'Ọjọru, Wẹsidee, ọsẹ yii. O ni ilana ati ofin eto idibo ọdun 2023 ko nii faaye silẹ fun idibo to pọ kọja awọn oludibo, nitori pe ibudo eto idibo ti ibo ba ti pọ ju awọn oludibo lọ ni ajọ INEC yoo wọgile. “Ibudo idibo ti wọn ba ti rii ti ibo pọ ju awọn oludibo lo, ajọ eleto idibo, Independent National Electoral Commission (INEC) yoo wọgilee.” “Ofin eto idibo to wa nita lasiko yii, ko faaye silẹ fun pe ki ibo pọ ju awọn to dibo lọ. Ẹ gbiyanju lati rii pe ibo ti wọn di ko kọja awọn to dibo lọ. Ko si sẹni to ran an yin lati yi ibo.


“Ibudo idibo ti wọn ba ti rii ti ibo pọ ju awọn oludibo lo, ajọ eleto idibo, Independent National Electoral Commission (INEC) yoo wọgilee.” “Ofin eto idibo to wa nita lasiko yii, ko faaye silẹ fun pe ki ibo pọ ju awọn to dibo lọ. Ẹ gbiyanju lati rii pe ibo ti wọn di ko kọja awọn to dibo lọ. Ko si sẹni to ran an yin lati yi ibo. “Ẹ ni lati bojuto ibudo idibo yin. Ojuṣe yin ni lati lọ parọwa s'awọn eeyan lati jade dibo. Ko si yiyi ibo, ẹ dakun!”


“Ẹ ni lati bojuto ibudo idibo yin. Ojuṣe yin ni lati lọ parọwa s'awọn eeyan lati jade dibo. Ko si yiyi ibo, ẹ dakun!”


AbdulRazaq ṣi ọja igbalode to kọ f'awọn ọlọja

L'ọjọ Iṣẹgun, Tusidee, ọsẹ yii lawọn ọmọ ipinlẹ Kwara tun fi itan tuntun balẹ pẹlu bi Gomina AbdulRahman AbdulRazaq ṣe ṣi ọja igbalode Gbugbu to wa n'ijọba ibilẹ Edo.Nibẹ ni Ẹmir tiluu Lafiagi, Alaaji Muhammed Kudu Kawu, ti ṣapejuwe akanṣe iṣẹ naa gẹgẹ bi idagbasoke to de lasiko ti awọn eeyan n reti. Ọkan pataki ni ọja tuntun naa jẹ niluu Edu Patigi.Alaaji Kudu Kawu ninu ọrọ rẹ sọ pe ọja naa yoo jẹ ki eto ọrọ aje agbegbe naa dagbasoke kọja afẹnuroyin, nitori pe ohun ti wọn ti n reti tipẹ ni.O ni awọn idagbasoke ti Gomina AbdulRazaq ti n ṣe latigba to ti de ori ipo jẹ iwuri, nitori pe ipinlẹ naa to wa ni ipo ẹyin tipẹ, ti wa lara awọn ipinlẹ to n lewaju lasiko yii ni Naijiria.


Liṣabi: Alake fẹẹ da MacGregor, Olu Orile-Ilawọ ti wọn ṣẹṣẹ yan lọla l'Abẹokuta

Gbogbo eto lo ti pari patapapta bayii fun Alakẹ ilẹ Ẹgba, Ọba Adedọtun Arẹmnu Gbadebọ lati fi ẹbun nla rabandẹ da ọba tuntun ti wọn ṣẹṣẹ dibo yan gẹgẹ bi Olu Orile-Ilawọ, Olunla Oluwaṣẹgun Alexander MacGregor lọla.Lara eto alakalẹ ti wọn la kalẹ fun ti ayẹyẹ ọdun Liṣabi to bẹrẹ lọjọ Aje, Mọnde, ọsẹ yii ni idalọla naa wa fun un.Ọla tii ṣe Ọjọ Ẹti, Furaidee la gbọ pe eto idalọla naa fẹẹ waye, ni gbọngan ayẹyẹ ti OK Centre to wa ni Ibara GRA, Abẹokuta, gẹgẹ bi a ṣe gbọ. Aago meji ọsan ni eto naa yoo bẹrẹ pẹlu awọn alakalẹ loriṣiriṣi. Kii ṣe pe wọn deede fẹẹ fi aami ẹyẹ da MacGregor lọla, bi ko ṣe pe wọn fẹẹ mọ riri awọn ipa to ti ko ninu idagbasoke ati ilọsiwaju ilu Ẹgba, ipinlẹ Ogun ati orileede Naijiria lapapọ.


Wolii Ayọdele fun akọwe iroyin rẹ ni mọto bọginni, o tun fi ẹbun nla t'awọn alaini l'ọrẹ l'Ekoo

Yoruba bọ, wọn ni 'Yin-ni-yin-ni, k'ẹni o ṣe mi-in', bẹẹ si ni wọn tun maa n sọ pe 'inu didun lo n mu koriya wa'. Awọn ọrọ yii lo lọ nibamu pẹlu bi Wolii Elijah Babatunde Ayọdele ṣe fun akọwe iroyin rẹ, Ọgbẹni Oluwatosin Ọṣhọ ni mọto ayọkẹlẹ bọginni. Ọjọ Iṣẹgun, Tusidee, ọsẹ yii ni WOlii Ayọdele fi imọriri rẹ han si Ọṣhọ pẹlu mọto ayọkẹlẹ bọginni, to dun un wo loju.Yatọ si Ọṣhọ, Wolii Ayọdele tun fi ẹbun ọkọ, bọọsi, kẹkẹ maruwa ati awọn ẹbun pataki miran ti owo rẹ ko din ni miliọnu marundinlọgbọn naira ta awọn eeyan lọrẹ. Lara awọn to jẹ anfaani naa ni akọroyin, awọn opo, awọn alaini, to fi mọ awọn akẹkọọ lapapọ.Eto naa to waye ninu ọgba ijọ INRI Evangelical to wa niluu Ekoo lati saami ayẹyẹ ọjọ ibi ẹ, eyi to bẹrẹ pẹlu fifi ẹbun tọrẹ f'awọn eeyan, to bẹrẹ lati ọjọ Aiku, Sannde, ọjọ kọkandinlọgbọn, oṣu kinni, ọdun yii.Lara awọn to wa nibi eto to waye lọjọ Iṣẹgun, ọsẹ yii ni Aarẹ fẹgbẹ agbabọọlu orileede Naijiria, Nigeria Football Federation (NFF), Alaaji Ibrahim Gusau; alaga fun ajọ to n gbogun ti egboogi oloro, (NDLEA), General Marwa; gbajugbaja onkọrin ẹmi nni, Yinka Alaṣeyọri; Wolii Agba, Ayọ Ajewọle, to fi mọ ọpọ awọn oṣere tiata.Fọto:


Wọn yinbọn fun Peju Ogunmọla loko ere, lo ba bugbe ta

Ọrọ buruku toun tẹrin nigba ti wọn yinbọn fun gbajagbaja agba oṣerebinrin nni, Peju Ogunmọla Ọmọbọlanle loko ere sinima kan ti wọn n ya lọwọ.Fiimu agbelewo ti wọn ṣe ninu abule kan ti a ko mọ, ni wọn n ya lọwọ, to si ni ọfọ ninu.Adewale Taofeek ti ọpọ awọn eeyan mọ si Digboluja lo yinbọn nibi to ti n pọfọ lọwọ pẹlu Ogunmọla lo yinbọn, ti ibọn naa si gba agba oṣerebinrin ọhun lọwọ. Loju ẹsẹ lo ti pariwo sita wi pe oun ko le gba ki wọn maa doju ibọn kọ oun, nitori pe to ba lọ ṣeṣi yiwọ, ko sẹni ti yoo da sii. O ni oludari ati alakoso ere naa ko ṣalaye foun tẹlẹ wi pe ọta ibọn wa ninu ibọn to wa lọwọ Digboluja, oun ko ba ti mọ boun yoo ṣe tete yẹ fun ibọn ọhun. Loju ẹsẹ ni wọn ti bẹrẹ sii rawọ ẹbẹ sii, wi pe iru ẹ ko tun ṣẹlẹ mọ.


Gbajumọ Pasitọo fun Fadeyi Oloro ni miliọnu mẹta naira lori aisan rẹ

Gbajugbaja Pasitọ kan to fi ilu Oyinbo ṣebugbe ni iroyin ti fi to wa leti wi pe o ti fun agba oṣere tiata nni, Ojo Arowoṣafẹ ti ọpọ awọn ololufẹ rẹ mọ si Fadeyi Oloro ni owo ti ko din ni miliọnu mẹta naira. Pasitọ Tobi Adegboyega lorukọ pasitọ naa, oun lo si ni ṣọọṣi Salvation Proclaimers Anointed Church, ti awọn eeyan tun n pe ni SPAC Nation lo fun Fadeyi Oloro ni ẹbun owo pataki naa, pẹlu erongba lati fi tọju ara rẹ. O loun fẹ ki agba oṣere naa to ti dẹrin pẹẹkẹ wọn lati kekere fi owo ọhun tọju ara rẹ, ko si wa ni alaafia to tọ. Eyi ni wọn lo waye lẹyin ti Fadeyi Oloro rawọ ẹbẹ sawọn ẹlẹyinju aanu, paapaa ọmọ Naijiria fun iranlọwọ owo ti yoo fi tọju ara rẹ, ko ma ba a ku sinu aisan to kọ luu. Ori eto kan ti agba sọrọsọrọ oloyinbo nni, Daddy Freeze maa n ṣe lori ikanni ayelujara ti Instagiraamu ni Fadeyi Oloro ti bẹbẹ naa l'Ọjọbọ tii ṣe Tọside, ọsẹ yii. Nigba to n sọ idi pataki to fi fun Fadeyi Oloro ni owo naa, Pasitọ naa sọ pe “Mo mọ Fadeyi Oloro daadaa.


Eyi ni wọn lo waye lẹyin ti Fadeyi Oloro rawọ ẹbẹ sawọn ẹlẹyinju aanu, paapaa ọmọ Naijiria fun iranlọwọ owo ti yoo fi tọju ara rẹ, ko ma ba a ku sinu aisan to kọ luu. Ori eto kan ti agba sọrọsọrọ oloyinbo nni, Daddy Freeze maa n ṣe lori ikanni ayelujara ti Instagiraamu ni Fadeyi Oloro ti bẹbẹ naa l'Ọjọbọ tii ṣe Tọside, ọsẹ yii. Nigba to n sọ idi pataki to fi fun Fadeyi Oloro ni owo naa, Pasitọ naa sọ pe “Mo mọ Fadeyi Oloro daadaa. Mo ṣi wa ni kekere, nigba ti a maa n wo Baba Fadeyi Oloro. Ọkan pataki lara awọn akọni ti a ni nilẹ Afrika ni baba naa jẹ.”Bẹẹ lo tun fi da Fadeyi Oloro loju pe yatọ si owo naa, oun yoo tun maa gbe bukata rẹ, titi ti ara rẹ yoo fi ya patapata.


Mo ṣi wa ni kekere, nigba ti a maa n wo Baba Fadeyi Oloro. Ọkan pataki lara awọn akọni ti a ni nilẹ Afrika ni baba naa jẹ.”Bẹẹ lo tun fi da Fadeyi Oloro loju pe yatọ si owo naa, oun yoo tun maa gbe bukata rẹ, titi ti ara rẹ yoo fi ya patapata.


Pasitọ to fẹẹ gba aawẹ ogoji ọjọ bii ti Jesu ti gba ekuru jẹ lọwọ ẹbọra

Pasitọ kan ti wọn lo fẹ gbiyanju lati gba aawẹ ati adura ologoji ọjọ ti Jesu Kristi gba lọjọsi ni iroyin ti fi to wa leti pe o ti gba ekuru jẹ lọwọ ẹbọra. Francisco Barajah ni wọn pe Pasitọ, ọmọ orileede Mozambique ọhun. Wọn ni ẹnu aawẹ naa lo wa, ti nnkan fi yiwọ mọ ọn lọwọ, to si gbabẹ sọda sọrun alakeji.


Ayẹyẹ aadọrun ọdun: Baba Adeboye gbadura fun mama Ọṣinbajo, igbakeji aarẹ Naijiria

Ẹsẹ ko gbero ninu ijọ St Jude Cathedral to wa lagbegbe Ebute-Mẹtta n'ipinlẹ Eko nibi ayẹyẹ ọjọ ibi aadọfun ọdun loke eepẹ, eyi ti mama igbakeji aarẹ Naijiria, Ọjọbọn Yẹmi Ọṣinbajo ṣe. Lara awọn to wa nibẹ ni gbajugbaja olokoowo ilẹ adulawọ, Aliko Dangote; Fẹmi Gbajabiamila; Babajide Sanwo-Olu; Ibikunle Amosun; Dapọ Abiọdun; Pasitọ Adeboye ati awọn mi in. Ọjọbọ, Tọsidee, ọsẹ yii ni ayẹyẹ naa waye, nibi ti Baba Adeboye ti ijọ Ridiimu ti gbadura.